Рекорд ош ёки ғарбликларга ўхшашимиз ҳақида\n07.01.2018 15:30 0 963\nФото: «Milliy TV»\nЕвропада кўчада дайдиб юрган мушукларни, итларни ҳимоя қилиб одамлар намойишга чиқяпти. Буни дунёга машҳур телеканаллар, интернет сайтлари ва ОАВ кенг ёритмоқда ва ўша намойиш ҳақидаги хабарлар бизгача ҳам етиб келяпти. Биз эса худди шу хабарни эшитиб ўша намойиш ўтказадиганларни ҳам, уларга қўшиб бутун Ғарбни ҳам «Дунёнинг турли чеккаларида, айниқса, мусулмон ўлкаларда ғарбликларнинг армияси ҳужуми остида қандайдир террорчиларга қўшилиб миллионлаб одам ҳалок бўлиб кетаётганида улар «қандайдир бир дайди итни ёки мушукни ҳимоя қилиб чиққани учун» бўралатиб сўкамиз ва танқид қиламиз.\nАлбатта, бу ерда бизнинг ўша танқидимиз ўринли. Тўғри-да, дунёнинг бир чеккасида турли хунрезликлар ортидан юз минглаб, миллионлаб одамлар ўлиб кетяпти-ю, ғарбликлар қандайдир бир дайди мушукни деб намойишга чиқишса?! Шу адолатданми? Аммо бизнинг ҳам ўша европаликларга ўхшаб кетадиган томонларимиз бор.\nАйримларимизнинг айнан катта-катта муаммоларимиз бир четда қолиб қандайдир арзимас ишларни муаммо деб кўтариб чиқишимиз ўша ғарбликларнинг дунёнинг турли чеккаларида ноҳақдан ўлиб кетаётган одамларни ўйламасдан, қандайдир дайди ит-мушукларни деб аза тутиб намойиш ўтказишига ўхшайди.\nЭнди асосий гапга ўтсам. Яқинда бир гуруҳ ошпазлар юртимиздаги қайсидир бир шаҳарда рекорд ўрнатиш учун нечадир тонналик ош пиширишди. Бу иш интернет сайтларда ва турли телеканалларда кенг ёритилди. Шу билан бирга турли ижтимоий тармоқларда етарлича муҳокама қилинди ва айримлар томонидан кескин танқид қилинди ва ҳанузгача танқид қилинмоқда.\nАлбатта, ўша пиширилилган ош кўчага улоқтирилмади, одамларга тарқатилди. Аммо бу ишни танқид қилган айрим ҳамюртларимиз «шунга кетган маблағни фалон қилса бўларди, писмадон қилса бўларди», деб рекорд учун ош пиширган ошпазлар шаънига бўлар-бўлмас гапларни йўллашди. Ана шу ерда менда савол туғилади. Хўш, ўша рекорд учун пиширилган бир неча тонналик ошни пишириш нотўғри иш экан, унда юртимиз бўйлаб жаноза маросимидан сўнг ўтказиладиган ва динимизда умуман йўқ бўлган бидъат амаллар бўлмиш «Худойи», «Йигирма», «Қирқ», «Йилоши», Ўликифтор» каби турли номлар билан номланувчи маросимларда бир йил давомида дамланаётган ошларнинг тоннаси қанча бўлар экан-а? Уларга кетадиган масаллиқлар-чи, неча юз, минг тонна экан?\nЭнг ёмони, тўй қилиш учун одамлар бироз бўлса ҳам йиғинади, аммо жаноза тўсатдан бўлиб қолади. Ана шундай ҳолатда қўққисдан жаноза бўлганда кимнидир қўлида бор, кимнидир қўлида йўқ ва ўша бидъат маросимларни ўтказиш учун жаноза соҳиби кимлардандир қарз олишга мажбур бўлади. Чунки бу маросимларни ўтказиш бизда ҳамма учун мажбурият бўлиб қолган ва у бойми, камбағалми ана шу бидъат маросимларни ўтказади. Бойлар-ку амаллар, аммо қўлида ҳеч нарсаси йўқ камбағал нима қилади? Болаларининг ризқини қийиб қарз кўтарадими?\nУзоққа бормай, ўтган йили ўрта ёшлардаги камбағалроқ бир қўшним тўсатдан қазо қилди. Ортидан бир нечта болалари қолди. Болаларининг каттаси уйланадиган ёшда, кичиги эса мактаб ўқийди. Ана шу уйланиш ёшидаги бола отасининг ҳамма маъракаларини кимлардандир қарз олиб ўтказишга мажбур бўлди. Ҳеч ким, ҳа, ҳеч ким, на маҳалла раиси, на масжид имомлари бориб «Эй ука, бу ишлар динимизда ҳам йўқ, урф-одатимизда ҳам «қарз олиб қил» деган жойи йўқ. Шундай экан шу маросимларни қилма», демади. Ҳамма томошабин бўлди ва ҳамма бориб ўша маъракаларда ошни хижолат бўлмасдан еяверди.\nЭнг ёмони, болалари оч қолса қолиб кетаверсин, мактабга ўқув қуроллари ва китоблар олиб берилмаса-берилмасин, танасида дарди бўлса кейинроқ даволанса ҳам бўлади, томидан чакка ўтаётган бўлса нима бўпти чидайди, қиш келяпти уйида эса на ўтини ва кўмири бор, совуқда ўтираверади, аммо жанозанинг ортидан чиқиб келадиган маъракаларни ўтказмаса бўлмайди. Ўтказганда ҳам изини совитмасдан, кечиктирмасдан ўтказиш керак. Бизнинг тушунчамиз ана шу. Шу учун ҳам бизда инсон қадридан кўра «одамлар нима дейди», деган бўлмағур бир андиша кучли.\nБундай воқеалар мамлакатимиз бўйлаб қаерлардадир, кимлар биландир ҳар куни содир бўляпти. Ҳар куни қандайдир ўлган бир камбағалнинг боласи кимдандир қарз олиб отасининг маъракаларини ўтказяпти. Хўш, ўша рекорд ошни танқид қилганлар нега бу ҳақда лом-мим дейишмайди? Нега муаммонинг каттасини кўриб кўрмасликка олишади-ю, аммо арзимаган ишдан муаммо ясашади?\nЯна бир шунга ўхшаш иш бундан бир неча йил олдин Тошкент шаҳридаги қайсидир бир кўчада бир неча чинор дарахтлари кесилганда содир бўлганди. Ўшанда бир гуруҳ активистлар ўзларича ўша кесилган чинорларни ҳимоя қилиб қайсидир ҳукумат ташкилотига мурожаатнома ҳам жўнатишган эди. Ўшанда уларнинг ўша ишига на куларимни ва на йиғлашимни билмаган эдим.\nЧунки ўша активистлар ҳақиқатан табиатни яхши кўришса ва уни авайлаб-асрашни хоҳлашса нега Тошкент шаҳридаги саноқли чинор кесилганига дунёни бузиб дод-вой соладилар-у, мамлакатимиз бўйлаб кўпгина аҳоли пунктларида қувур орқали тортилган табиий газ кесиб ташлангани учун куз ва қиш ойларида аҳоли томонидан уй иситиш мақсадида ёқиш учун юз минглаб дарахтлар кесиб юборилаётганига қарши сукут сақлаб индашмайди? Қани мард бўлишса газчилардан ўша гази кесиб ташлангани туфайли дарахтларни кесиб ёқаётган аҳолига зудлик билан газ берилишини талаб қилиб чиқишсин-чи. Йўқ, улар катта муаммоларни кўрмайдилар ёки шунчаки кўрмасликка оладилар ва катта муаммолар қолиб кетиб арзимаган ишдан муаммо чиқазишга уринадилар.\nЭнди тушуняпсизми нега катта муаммолар қолиб, арзимаган ишлардан муаммо ясашда бизнинг ғарбликлар билан бир хил эканимизни? Ҳа, биз шундай қавм бўлдик, ҳатто ойнани башарамизга тутиб «мана ўзингни аҳволингни кўр ва хатоларингни тузат» деса «йўқ, бу кўзгуда кўринаётган мен эмасман», деб ўзимизни ўзимиз инкор этамиз. Чунки ўзимизни тўғрилашни, феълимизни ислоҳ қилишни умуман хоҳламаймиз. Бошқаларнинг ишини ва камчилигини эса дўмбира қилиб чалишга уринамиз.\nЁшлар иттифоқи рекорд Денов\nЖамият 11/11, 14:59


УЛУҒ НИЯТЛАР САРИ\nAsosiy > Yangiliklar > УЛУҒ НИЯТЛАР САРИ\n9 Yanvar, 2018\nЎзбекистон Республикаси Президентининг Олий Мажлисга Мурожаатномаси халқимизнинг келажакдаги юксак мақсадлари, юракдаги эзгу-умидлари, қилинажак буюк ишларининг дастуруламали десак тўғри бўлади. Буни ҳар бир юртдошимиз юракдан ҳис этиб, ўзининг шу улкан вазифалар олдидаги масъулиятини чуқур англаб турганлиги шубҳасиз.\nШу кунларда қай бир жамоага бормайлик, ушбу тарихий ҳужжатнинг муҳокамаси устидан чиқамиз, замондошларимизнинг унга муносабат билдираётганига гувоҳ бўламиз. Айниқса, неча йиллардан бери давом этиб келаётган муаммолар ўзининг ижобий ечимини топаётганлиги кишини қувонтиради.\nЯқинда Гулистон давлат университетида бўлиб ўтган йиғилиш ҳам шу муҳим ҳужжатнинг мазмун–моҳияти ва аҳамиятига бағишланди.\nШуни алоҳида таъкидлаш керакки, келажакда амалга ошириладиган буюк ишлар энг аввало, элу юртнинг оғиру енгилига тайёр турадиган, унинг эртаси учун қайғурадиган фидойи инсонлар, етук мутахассислар, шу жумладан, ташаббускор ва ташкилотчи раҳбарнинг билим ва салоҳиятларига боғлиқ. Агар раҳбар ишни тўғри ва ҳаққоний ташкил этса, жамоа аъзоларининг билим ва иқтидори, қобилияти, куч-ғайратини яхшиликка, шу эзгу ишларга йўналтирса, шу жойда мавжуд муаммолар ҳал бўлади, ютуқларга эришилади. Ўйлаймизки, бугунги кунда барча соҳалар қатори, фан ва таълим тизимида ҳам ана шундай етук мутахассислар, юксак салоҳиятли раҳбарлар фаолият кўрсатишмоқда.\nЮртбошимизнинг Мурожаатномасида тилга олинган ва барча соҳалар олдига қўйилган улкан вазифаларни адо этиш билимдон, зукко, иқтидорли кадрлар зиммасида. Кўзда тутилган мақсадга эришиш, залворли ишларни бажариш вилоятимиздаги ягона олийгоҳ – Гулистон давлат университетида таҳсил олаётган талабалар, уни тамомлаган етук мутахассисларга катта масъулият юклайди. Шу боис ушбу ёшлар тарбиясига алоҳида эътибор қаратилиши зарур.\nТадбирни очган олийгоҳ ректори, техника фанлари доктори профессор Муҳсин Ходжиев ўз сўзида олийгоҳ жамоаси олдида турган вазифаларга тўхталди.\n– Вилоят иқтисодий-ижтимоий ҳаёти, ишлаб чиқаришнинг йўналишига қараб, келажакда аграр соҳани ривожлантириш мақсадида университетда боғдорчилик, анорчилик, узумчиликка ихтисослашган 5 та бакалаврлик йўналиши очилиши режалаштирилмоқда. Токи ушбу соҳаларни юксалтиришга ҳисса қўшадиган етук мутахассислар ўзимизда тайёрлансин, – деди ректор. – Яна бир катта эзгу мақсадимиз Гулистон давлат университетини мамлакатимиздаги энг илғор олийгоҳлар қаторига олиб чиқиш, янги технологияларни ишга солиш, онлайн усулида, масофадан ўқитишни кенг йўлга қўйишдир. Шунингдек, ёшларни юксак маънавиятли, буюк аждодларимизга муносиб қилиб тарбиялашга алоҳида эътибор қаратиш, фарзандларимиз қалбида шоиру адибларга ҳурмат, китобга меҳр уйғотиш мақсадида университет ҳудудида шоирлар ҳиёбонини барпо этиш, Ўзбекистон Конституцияси номидаги майдонни бунёд этиш режаларимиз бор. Токи бу қадамжоларга қадам қўйган ҳар бир йигит-қиз аждодлар руҳи муқаддас эканлигини ҳис этиб, ижод аҳлига ҳурмат ва эҳтиромни жойига қўйсин ҳамда мустақил Ўзбекистон Республикасининг фуқароси, шу табаррук замин фарзанди бўлиш масъулиятини чин юракдан идрок этсин.\nОлийгоҳ раҳбари келгусида университет ўқитувчи ва профессорларининг илмий салоҳиятини ошириш, фан докторлари сонини кўпайтириш, илмий иш қилаётган ўқитувчиларни қўллаб-қувватлаш тўғрисида тўхталди.\nЙиғилишда сўз олганлар муҳтарам Президентимизнинг Мурожаатномаси, фаолиятимизнинг асоси бўлган, беш йилликка мўлжалланган Ҳаракатлар стратегияси ижроси юзасидан ўзларининг фикр-мулоҳазалари билан ўртоқлашдилар.\nТадбир концерт дастурига уланди. “Сирдарё наволари” ансамбли қизлари сержило рақслари, хушовоз хонандалар Раъно Юнусова, Ойбек Худойбергановлар шўх қўшиқлари билан барчага завқ улашдилар.\nSahifaning so`nggi yangilangan sanasi: 9.01.2018, Seshanba


ҚОТИЛ «СУВ ЎТЛАРИ»\nАмерикалик геолог Рэймонд Рожерс раҳбарлигидаги олимлар қадимги дарёлар тубида динозаврлар қабрлари пайдо бўлишининг сабабини тушунтирувчи гипотезани илгари суришмоқда.\nМазкур мулоҳазалар Science журналида чоп этилган. Маълум бўлишича, олимлар динозаврларнинг Мадагаскар шимоли-ғарбидан қазиб олинган ғаройиб қабрини узоқ йиллар давомида ўрганишган. Тахминан 70 миллион йил муқаддам бу ерда, яъни дарё тубида динозаврлар 1200 турининг қабристони пайдо бўлган. Улар ичида йирик, митти, йиртқич ва ўтхўрлари ҳам бор.\nОлимлар илгари ҳам динозаврларнинг қадимги дарёлар тубида ҳосил бўлган қабрларига дуч келишган. Аммо гап бунда эмас. Гап бу жонзотнинг қирилишига нима сабаб бўлган, деган саволда.\nРожерс ва ҳамкасблари бунга сув ўтлари сабаб бўлган, деган тахминни илгари суришяпти. Яъни бир ҳужайрали сув ўтларининг айримлари гуллаётган пайтида ўзидан кучли токсинлар ажратади. Бу эса жонзотларга ва ҳатто одамга ҳам хавфли бўлиши мумкин.\nОлимлар бизнинг замонамизда ҳам жонзотларнинг бундай оммавий заҳарланишлари ҳақида маълум қилишган.\nПалеонтолог Николас Пиенсон ҳамкасбларининг гипотезасида асос борлигини таъкидлади ҳамда динозаврларнинг дарёлар тубидаги қолдиқларида сув ўтларининг токсинлари бўлиши мумкинлигини айтди.


19 апрель, 2021, 05:55\nБу кимга боғлиқ?\nРоссия премьер-лигасининг 26-турида энг кутилмаган натижа Москвада қайд этилди. Чемпионлик учун курашиши кутилган “Спартак” ўз майдонида, клуб ташкил этилганининг 99 йиллиги нишонланаётган куни лигада қолиш учун ҳаракат қилаётган “Уфа”дан қақшатқич мағлубиятга учради.\nБу икки жамоа ўйини принципиал аҳамиятга эга эди. “Спартак” ёзда “Уфа” бош директори Шамиль Газизовни ишга олиб, беш ойдан сўнг бўшатиб юборди. “Уфа”дан олинган Остон Ўрунов ҳам уфаликларга ижара асосида қайтариб берилди.\nКўпчилик мухлису мутахассислар “Уфа”да етакчилик қобилиятларини намойиш этиб келаётган Остон Ўрунов ўзи ҳуқуқий жиҳатдан тегишли бўлган “Спартак”га қарши қандай ўйнашини кўрмоқчи эди. Бироқ, легионеримиз жароҳатидан тикланиб улгурмади ва учрашув қайдномасига киритилмади.\nОстон Ўрунов ёрдамисиз қолганига қарамай, “Уфа” футболчилари “Спартак”нинг байрамини буза олди. Владислав Камиловнинг дубли ва Филип Мрзлякнинг битта аниқ зарбаси москваликларни 3:0 ҳисобида енгишга кифоя қилди. Меҳмонлар яна бир неча вазиятни қўлдан чиқарди.\nУчрашувдан сўнг, “Уфа” бош директори Шамиль Газизов саволларга жавоб қайтарар экан, Остон Ўрунов масаласига ҳам тўхталди.\n- 3:0 ишонарли ҳисоб, лекин биз янада кўпроқ гол уришимиз мумкин эди. Биз “Спартак”га қараганда яхшироқ ўйнадик. Жамоамни табрикладим, - деди Шамиль Газизов.\n- “Уфа”нинг янги бош мураббийи Алексей Стукалов ҳамкасби Доменико Тедескони енгди, деган фикрга қўшиласизми?\n- Бугунги баҳс бизнинг футбол ўйнай олишимизни кўрсатди.\n- Улар Чемпионлар лигаси йўлланмасидан қуруқ қолиши мумкин. “Спартак”га нима етишмаяпти?\n- Бошқа клубларни муҳокама қилмайман. Фақат “Уфа” ҳақида гапираман.\n- Клубингиз премьер-лигада қолишига ишончингиз комилми?\n- Жамоамга ишонч доим бор. Бу уларга туртки бўлади, деб умид қиламан.\n- Ўруновнинг ижарасини узайтиришни устайсизми?\n- Биз мамнуният билан Остон Ўруновни олиб қолишни истаймиз. Лекин кўп нарса “Спартак” раҳбариятига боғлиқ бўлади.\nТаъкидлаш жоизки, Остон Ўруновнинг “Спартак” билан 2025 йилнинг ярмигача шартномаси бор. Москваликлар ҳамюртимизни мавсум охиригача “Уфа”га ижарага берган. Уфаликларда уни ёзда 3 миллион еврога трансфер қилиш ҳуқуқ бор. Газизов бу борада чемпионат якунлгач, бир қарорга келишини айтган. Чунки клуб премьер-лигада қолиш учун курашмоқда ва кўп нарса уфаликлар юқори лигадаги ўрнини сақлаб қолишига боғлиқ.\nБундан ташқари, “Спартак”да бош мураббий ўзгариши кутилмоқда. Остон Ўруновга етарли даражада ишонч билдирмаган ва имконият бермаган Доменико Тедеско ўрнига келадига мутахассис ҳамюртимизни “Спартак”да олиб қолиши ҳам мумкин. Хуллас, Остоннинг пойтахт клубидаги тақдирига ёзда аниқлик қиритилади. Унгача легионеримиз “Уфа”да тўп тепиб туради.


Фарғонада “Водий очиқ чемпионати” мусобақаси бўлиб ўтди / CHAMPIONAT.asia\n17:00B Про-Лига. 3-турдан онлайн 3 16:40"Бўрилар"га янги бош мураббий номини эълон қилди 0 16:14МЮ футболчиси: "Рашфорд аввалгидек камтар эмас" 7 15:50U-16 Осиё чемпионати саралаши Ўзбекистонда бўлиб ўтади 3 15:43"Бавария" жароҳат сабаб Хадсон-Одоидан воз кечиши мумкин 2 15:32Бобир Абдихолиқовни табриклаймиз 7 15:16Чемпионлик пойгаси. "Ливерпуль" ва "Сити" яна қайси жамоаларга қарши ўйнайди? 35 15:13Ўзбекистон U-16 терма жамоаси "Пахтакор" ёшларига қарши назорат ўйини ўтказди 4 15:05B Про-Лига. 3-тур ҳакамлари 3 14:56Уолкер: "МЮ мухлислари "Сити" чемпион бўлишини исташмоқда" 15 13:47"Интер" Зиеш учун курашга қўшилди 17 13:30Суперлига 7-тур учрашувларининг бошланиш вақтлари 12 13:27ПСЖнинг ёздаги асосий трансфер мақсади маълум бўлди 6 12:57"Манчестер Сити" ўзининг трансфер рекорди янгиламоқчи 13 12:36Карикатура: Сиздан кейин 10\nФарғонада “Водий очиқ чемпионати” мусобақаси бўлиб ўтди\n08 ноя 2018 22:28\nТеглар : ФарғонаВодий очиқ чемпионати\nФарғонада 2004-2007 йилда туғилган футболчилар ўртасида мусобақа ўтказилди.\nФарғона шаҳрида 2018 йил “Фаол тадбиркорлик, инновацион ғоялар ва технологияларни қўллаб қувватлаш йили”га бағишлаб ҳамда кузги таътилда ёшлар бўш вақтини мазмунли ўтказиш мақсадида спортнинг футбол тури бўйича 2004-2007 йилларда туғилган ўсмирлар ўртасида “Водий очиқ чемпионати” мусобақаси ташкил этилди. Мазкур мусобақада БЎСМларнинг 2004-2007 йилларда туғилган футболчиларидан иборат жамоалари иштирок этдилар.\nФутбол учрашувлари Халқаро Футбол Ассоциацияси (ФИФА) томонидан тасдиқланган футбол ўйини қоидалари асосида ташкил этилди. Мазкур мусобақа Фарғона вилояти футбол ассоциацияси томонидан тайинланган ҳакамлар бошқариб бордилар.\nФутбол учрашувлари 4-9 ноябрь кунлари Фарғона шаҳар 1-БЎСМ майдонида ўтказилди. Футбол учрашувларининг ҳар бир тайми 2004 йилда туғилган болаларга 30 дақиқадан 60 дақиқа, 2007 йилда туғилган болаларга 20 дақиқадан 40 дақиқа, танаффус 10 дақиқа давомида ташкил этилди.\nМусобақада “Нефтчи” фарм клуби, “Ёшлик”, “Ипакчи”, Ҳўжамағиз, Учкўприк, Тошлоқ, Аввал, “Цементчи”, Риштон, Чимён, “Фарғона академия” каби жамолар иштирок этишди. Мусобақанинг якуний финал учрашувида “Нефтчи” ҳамда Бешариқ туманининг “Пахтакор” жамоалари куч синашдилар. Учрашувнинг асосий дақиқалари дуранг натижа билан якунлангач, регламентга кўра пенальтилар сериясига мурожаат қилинди. Пенальтилар сериясида Ойбек Абдуллаев мураббийлигидаги “Нефтчи” жамоаси 5:4 ҳисобида ғалаба қозониб, мусобақа ғолиблигини қўлга киритди.\nМазкур футбол мусобақасида 1-ўрин “Нефтчи”, 2-ўрин Бешариқ туманининг “Пахтакор” жамоаларига насиб этган бўлса, барча учрашувларда ажойиб ўйин намойиш этиб, яхши таасурот қолдирган Фарғона шаҳрининг “Ёшлик” жамоасига 3-ўрин насиб этди. Мусобақа якунида тақдирлаш маросими ўтказилди ва ғолиб ва совриндорларга I, II, III даражали диплом, медал, кубок ва қимматбаҳо совғалар топширилди.\nБекзод Толибов, Фарғона шаҳридан “Championat.asia” учун махсус.\nU-16 Осиё чемпионати саралаши Ўзбекистонда бўлиб ўтади 3\nЎзбекистон U-16 терма жамоаси "Пахтакор" ёшларига қарши назорат ўйини ўтказди 4\nПАОК узоқ кутилган Греция чемпионлигини қандай нишонлаганини кўрдингизми? (+10 фото) 20\nПСЖ клуби "Монако" билан ўйинга ўзига хос чемпионлик йўлакчаси орқали чиқиб келди. Иккала жамоа махсус либосларда ўйнамоқда 2\nБуффон қўлидан ушлаб майдонга тушган болакайлар 9 йил ўтиб "Юве"ни ЧЛдан чиқариб юборди 30\n"Қизилқум" - "Қўқон-1912" учрашувидан ГАЛЕРЕЯ 1\nБокс. Осиё чемпионатида иккинчи кун қандай ўтди? 0\nОЧЛ. "Ал Садд" Доҳада "Пахтакор"ни мағлуб этди\nОЧЛ-2019. "Локомотив" - "Ал Иттиҳод" 1:1


Елена Исинбаева ташриф буюрган "Нафосат-2019" тадбири қандай ўтди? ФОТО / Olamsport.com\n03 мар 20:50\nЕлена Исинбаева ташриф буюрган "Нафосат-2019" тадбири қандай ўтди? ФОТО\nТеглар : Нафосат-2019\nБаҳор фасилининг кириб келиши юртимизда ҳамиша ўзгача хурсандчиликда нишоналади.\nТанамизни баҳор ўзи билан олиб келадиган куч ва энергияга тўлдирамиз, табиат билан “уйғонамиз”.\nМиллий олимпия қўмитаси бу йил баҳор кириб келишига ўзгача ёндошди. Халқаро хотин-қизлар байрами аёлларимиз учун асосий шодиёнадир. Шу мақсадда юртимиз бўйлаб тарихда илк бор “Нафосат-2019” аёллар спартакиадаси ўтказилди. Мазкур йирик дастур ўзида волейбол, баскетбол, гандбол, стол тенниси, велоспорт ва бадминтон каби спорт турларини қамраб олди. 1-2 март кунлари пойтахтимизда мусобақанинг финал босқичи ўтказилган бўлса, бугун “Ўзбекистон” спорт мажмуасида ғолиб ва совриндорларни тантанали тақдирлаш маросими бўлиб ўтди.\nТадбирда сўзга чиққан ташкилотчилар ва меҳмонлар Ўзбекистон Республикаси президенти Шавкат Мирзиёев ташаббуси билан юртимизда кўплаб соҳалар қатори аёллар спортини ривожлантиришга улкан эътибор қаратилаётганига алоҳида тўхталиб ўтишди.\nТадбир давомида умумжамоа ҳисобида ғолиб ва совриндорларни тақдирлаш маросими бўлиб ўтди:\n1-ўрин: Тошкент шаҳри (6 та олтин ва 1 та кумуш медаль);\n2-ўрин: Қорақалпоғистон Республикаси (2 та олтин, 1 тадан кумуш ва бронза медали);\n3-ўрин: Қашқадарё вилояти (1 та олтин).\nБарча совриндорларни жаҳон спортининг афсонаси ҳисобланмиш Елена Исинбаева тақдирлади. Олимпия ўйинларининг икки карра ғолиби ўзига берилган сўз навбатида Ўзбекистонда спортни ривожлантириш йўлида олиб борилаётган ислоҳатларни тўлқинланиб таъкидлади ва бу қилинаётган саъйи-ҳаракатлар келажакда, албатта, ўз самарасини беришини айтиб ўтди.\nСаҳналаштирувчи режиссёр томонидан ишлаб чиқилган бадиий дастур кўпчиликда катта таассурот қолдирди ва меҳмонлар тадбирдан бир олам қувонч билан қайтишди. Миллий Олимпия қўмитаси бундан кейин ҳам спорт тарғиботи йўлида ана шундай тадбирларни фаол ўтказишда давом этади.\n“Янги Ўзбекистон - янги сайловлар” номи остида ўтказилган флешмобда спортчилар ҳам иштирок этди 0\nИспания - Дэвис Кубоги-2019 соҳиби! 0\n“Универсиада-2019”. Ғолиблар финал босқичида иштирок этади 0


09:10 / 12.06.2019\nҲаммабоп ва мустақил бошқарув хусусиятини сақлаб қолган ҳолда қўшимча функциялар билан бойитилган.\nXiaomi компанияси ўз муаллифлик иши ҳисобланган спорт браслетлари янги авлодини расмий равишда тақдим этди. Mi Band 4 ташқи жиҳатдан олдингиларидан кўп фарқ қилмайди, аммо унинг экрани рангли.\nДисплей 39,9 фоизга кенгайди. У 240х120 пиксел ўлчамли AMOLED матрица билан жиҳозланган ва бу экран 2.5D эффектини берувчи тирналишларга чидамли шиша билан ҳимояланган.\nЯнги дисплей ортидан интерфейсда ҳам ўзгаришларни учратишингиз мумкин. Mi Band 4’да турли циферблатлар фон суратлар билан биргаликда, янги бошқарув қисмлари ва қўшимча виджетлар пайдо бўлди.\nШунингдек, бу турдаги экранда хабарларни ва бириктирилган гаджетдан келувчи билдиришномаларни ўқиш олдингидек осонроқ. Мобил ускуналарга уланиш янада қулайроқ бўлган Bluetooth 5.0 орқали амалга оширилади.\nЗамонавий талабларга мос келувчи симсиз уланиш рангли экраннинг қувват сарфини оширишига сабаб бўлади, албатта. Шу сабабли ишлаб чиқарувчилар аккумулятор сиғимини 135 mA·s’га кўтаришди. У 20 кун мустақил иш режимида тура олади.\nБраслетнинг ички тарафида жисмоний фаоллик вақтида маҳкам қисувчи ва турли спорт машқларини фарқлаш имконига эга 6 ўқли юқори аниқликка эга датчик мавжуд. Машғулот залида ва кўчада югуриш, сузиш, велосипед учиш кабилар учун алоҳида режимлар мослаштирилган.\nБраслет 50 м чуқурликкача сувга чўкишга дош бера олади. Ҳозирча тасманинг 5 хил рангдагиси сотувда: қора, кўк, тўқ қизил, апелсин тусдагиси ва пушти.\nXiaomi Mi Band 4 икки хил талқинда ишлаб чиқарилган: NFC ли ва NFC ўрнатилмаган. Биринчиси вариант овозли ёрдамчи дастурини ишга тушириш учун микрофонга ҳам эга. Ваҳоланки, у фақат Хитойда оммалашган. Шунга яраша унда бир ноқулайлик мавжуд - батарея сиғими 125 mA·s, 15 кунлик фаолликка етади деб таъкидланган .\nNFC’ли вариант 229 юань (≈33 АҚШ доллари), иккинчиси 169 юань (≈25 АҚШ доллари) этиб эълон қилинди. Савдолар 14 июнда старт олади.\nШунингдек, браслетнинг Avengers Limited Edition деб номланган версияси ҳам сотувга чиқиши кутилмоқда. Жаҳонга машҳур «Қасоскорлар» фильми белгиси туширилган занжирли браслет ишқибозларга 349 юанга (≈51 АҚШ доллари) тушади.


Норозилик акцияси Қирғизистондаги Хитой ширкати ишини тўхтатиб қўйди\n01 декабр 2020, Тошкент вақти: 14:17\nҚирғизистон жанубидаги Чўнголой туманида юзлаб намойишчи Хитойнинг Kaidi ширкати олтин қазиб чиқараётган конга олиб борадиган йўлни тўсиб қўйди.\nЎш вилояти расмийлари тартибсизликни бартараф қилиш учун пайшанба куни туманга камида 150 нафар милиция ходимини жўнатди.\nТуман кенгаши раиси ўринбосари Қосимбек Абдулдаевнинг Озодликка маҳаллий раҳбарият Kaidi ширкати фаолиятини яна тўхтатишга мажбур бўлганини айтди.\nМиллий минерал ресурслар секторидаги хориж кампанияларига қарши норозилик акциялари ўтказилгани боис ўтган йил августида фаолияти тўхтатиб қўйилган Kaidi ширкати пайшанба куни қайта ишга туширилган эди.\nЎтган ва жорий йилда шу каби норозилик акциялари сабабли Қирғизистон парламенти мамлакат шимолидаги Қумтор олтин кони бўйича Канаданинг Centerra Gold ширкати билан 2009 йилда имзолаган молиявий келишув шартларини қайта кўриб чиқиш ҳақида қарор қабул қилган.


ТАШАББУС КЎРСАТИШ - Ўзбекистон овози газетаси\nпартия ташкилотлари ва депутатлик гуруҳлари фаолиятининг мезонига айланиши лозим\nПартия электорати манфаатини ҳимоя қилиш, аввало, маҳаллий Кенгашлардаги депутатлик гуруҳларининг ташаббускорлиги ва фаоллигига боғлиқ. Партиямиз Ҳаракат дастури ижросини таъминлаш мақсадида ўтган йили Сурхондарё вилоятининг халқ депутатлари туман ва шаҳар Кенгашларидаги ЎзХДП депутатлик гуруҳлари томонидан 18 та масала ўрганилиб, сессиялар муҳокамасига киритилди. Депутатларимизнинг бевосита ташаббуси билан эса 3 та масала сессияларда кўриб чиқилди.\nЎзХДП Сурхондарё вилоят кенгаши Термиз шаҳрида партия ташкилотлари ҳамда депутатлик гуруҳларининг фаолиятини кучайтириш масалаларига бағишлаб ўтказган амалий семинарда бу маълумотлар қайд этилди. Фуқаролик жамияти шаклланишини мониторинг қилиш мустақил институти вилоят ҳудудий бўлинмаси билан ҳамкорликда ташкил этилган мазкур семинарда вилоят, туман ва шаҳар партия кенгашлари раислари, халқ депутатлари маҳаллий Кенгашларидаги депутатлик гуруҳлари раҳбарлари, фаоллари ва электорат вакиллари иштирок этди. Тадбирда ютуқлар билан бирга партия ташкилотлари ва депутатлик гуруҳлари фаолиятидаги мавжуд камчиликлар ҳам таҳлил этилди.\n— «Ёш оилаларни ижтимоий қўллаб-қувватлаш, уй-жой учун имтиёзли ипотека кредитлари ажратиш бўйича қабул қилинган меъёрий-ҳуқуқий ҳужжатлар ва давлат қарорларининг бажарилиши тўғрисида»ги масала Ангор, Бойсун, Жарқўрғон, Сариосиё ва Қумқўрғон туманларидаги депутатларимиз томонидан ўрганилиб, халқ депутатлари туман Кенгашлари сессияларида кўриб чиқилди, — деди ЎзХДП Сурхондарё вилоят кенгаши раиси, халқ депутатлари вилоят Кенгашидаги депутатлик гуруҳи раҳбари Иброҳим Ёқубов. — Шунингдек, Денов, Жарқўрғон, Музработ, Узун ва Қизириқ туманларида ҳам депутатларимиз томонидан аҳолига кўрсатилаётган коммунал хизматлар сифати ва мутасадди корхоналар масъулиятини ошириш, хизмат кўрсатиш ва сервисни ривожлантириш, қишлоқларда замонавий инфратузилмани шакллантириш масалаларида муайян ишлар амалга оширилди.\nАммо шунга қарамай, фаолиятимиз бугунги кун талаби даражасида эмаслигини тан олишимиз лозим. Жойларда электоратимиз манфаатига дахлдор муаммоларни ўз вақтида кўтариб чиқмаяпмиз. Биз ижтимоий масалаларни нафақат вакиллик ҳокимияти муҳокамасига олиб чиқишимиз, балки, уларни ҳал этиш юзасидан ўз позициямизни билдиришимиз, муқобил таклифларни илгари суришимиз зарур. Халқ депутатлари маҳаллий Кенгашларидаги депутатлик гуруҳлари олдида турган энг муҳим вазифалардан яна бири доимий комиссия ҳамда сессияларда қабул қилинган қарорлар ижроси юзасидан мунтазам назорат олиб боришдир.\n— Маҳаллий партия кенгашлари Жамоатчилик қабулхоналари фаолиятини тизимли ташкил қилиш электоратни ўйлантираётган масалаларни ўрганиш ва ечимини топишда муҳим аҳамиятга эга, — деди Фуқаролик жамияти шаклланишини мониторинг қилиш мустақил институти Сурхондарё вилояти ҳудудий бўлинмаси мутахассиси Ўткир Холбадалов. — Маълумотларга қараганда, айрим жойларда фуқароларнинг мурожаатларига эътиборсиз қараш ҳоллари учраб турибди. Номига ташкил қилинган, амалда фаолият юритмаётган қабулхоналар ҳам йўқ эмас. Ваҳоланки, Жамоатчилик қабулхоналари электорат манфаатини ҳимоя қилишнинг мақбул йўли ҳисобланади. Шу боис уларнинг фаолиятини янада кучайтириш мақсадга мувофиқ, деб ўйлайман.\nСеминарда иштирокчилар гуруҳларга бўлинган ҳолда электоратни ўйлантираётган муаммоларни бартараф этиш усуллари борасида ўзаро фикр алмашди.\n— Бошланғич партия ташкилотлари ишини жонлантирмасдан партиянинг ишини самарали ташкил қилиш қийин, — дейди ЎзХДП Жарқўрғон туман кенгаши раиси Алишер Маматмуродов. — Электорат муаммоларини ўрганишда БПТнинг аҳамияти катта. Ижтимоий масалалар мониторингини ўтказиш, муаммоларни ҳал этиш юзасидан амалий таклифлар ишлаб чиқишда ҳам қуйи бўғинга таяниш яхши натижа беради.\nАмалий семинарда партиянинг бошланғич ташкилотлари ишини жонлантириш, депутатларнинг фаоллигини ошириш, партия сафини салоҳиятли ва изланувчан кадрлар билан тўлдириш масалаларида ҳам фикр-мулоҳазалар билдирилди. Шулар асосида партия ташкилотлари ва депутатлик гуруҳлари ишини кучайтириш бўйича тавсиялар ишлаб чиқилди.


Сурхондарё вилояти Музработ туманида 10 декабрь куни тепловоз темир йўл кесишмаси устида туриб олган «Matiz»ни босиб кетиши оқибатида машина ҳайдовчиси воқеа жойида ҳалок бўлди. Бу ҳақда ИИВ йўл ҳаракати хавфсизлиги бош бошқармаси ахборот хизмати хабар қилди.\nФото: ИИВ йўл ҳаракати хавфсизлиги бош бошқармаси ахборот хизмати\nХабарга кўра, воқеа 10 декабрь куни Музработ тумани ат-Термизий маҳалласи ҳудудидан ўтувчи 4Р-102 автомобиль йўлининг 43-километрида содир бўлган. Таъкидланишича, темир йўл кесишмаси тегишли йўл белгилари билан жиҳозланган бўлган. Шунингдек, юк поезди ҳам яқинлашиб келаётган бўлган, лекин ҳайдовчи буни эътиборга олмасдан ҳаракатланиб кесишма устида туриб қолган.\nТепловоз бошқарувчиси эса кесишмага чиқиб келаётган автомобилни кўрганидан сўнг огоҳлантирувчи сигнални босиб келгани шунингдек, яқин атрофда турган икки нафар бола ҳам «Matiz» ҳайдовчисини огоҳлантиришга урингани, аммо бунинг фойдаси бўлмаганини таъкидлади. Бунинг оқибатида ЙТҲ содир бўлган ва «Matiz» ҳайдовчиси воқеа жойида вафот этган.\nХабарда айтилишича, тепловозга 5 та вагон уланган бўлган ва бу 5 та вагон билан 300 метрлар атрофидагина тўхтаб олиш мумкин эди. Ҳозирда ушбу ҳолат юзасидан Музработ тумани ИИБ Тергов бўлинмаси томонидан Жиноят кодексининг 266-моддаси 2-қисми билан жиноят иши қўзғатилган. Терговга қадар суриштирув ишлари олиб борилмоқда.\nБухоро туманида темир йўлни кесиб ўтаётган 69 ёшли эркакни поезд босиб кетди (видeo)\nAввалроқ Ҳазораспда темир йўл релси ёнида маст эркакнинг ухлаб қолиши сабаб Хива—Тошкент поезди 16 дақиқа тўхтаб қолгани ҳамда Фарғонада юк машинасининг йўловчи поездга урилиши оқибатида ҳайдовчи ҳалок бўлгани ҳақда хабар қилинганди.


КЕЛАЖАГИМИЗНИНГ МУНОСИБ ЭГАЛАРИ\n≡Давр нафаси 🕔11:42, 17.11.2016 ✔2781\n8 декабрь — Ўзбекистон Республикасининг Конституцияси куни\nҲар ким билим олиш ҳуқуқига эга. Бепул умумий таълим олиш давлат томонидан кафолатланади.\n(Ўзбекистон Республикасининг Конституцияси, 41-моддасидан)\nЎқувчи ва талабаларга чегирмалар белгиланди\n≡Эшитдингизми? ≡Эшитдингизми? 🕔11:41, 17.11.2016 ✔2019\n«Ўзбекистон темир йўллари» АЖ ўқувчи ва талабаларга белгиланган чегирмалар тўғрисида маълум қилди. Ўзбекистон Республикасининг ўрта махсус таълим тизими ва олий ўқув юртларида таҳсил олаётган ёшларни рағбатлантириш, ижтимоий қўллаб-қувватлаш мақсадида 2016 йил 1 — 5 декабрь кунлари эълон қилинган қўшимча таътил вақтида «Ўзбекистон темир йўллари» АЖ ўқувчи ва талабаларга Ўзбекистоннинг ички йўналишларида йўл чипталарни харид қилиш учун 50 фоизлик имтиёз белгилади.\n≡Долзарб мавзу 🕔11:41, 17.11.2016 ✔2999\n≡Етти кун ≡Етти кун 🕔11:40, 17.11.2016 ✔2301\nТеатр янги бинога эга бўлди\n≡Етти кун ≡Етти кун 🕔11:40, 17.11.2016 ✔2293\nОқимли насос ихтиро қилинди\n≡Етти кун ≡Етти кун 🕔11:39, 17.11.2016 ✔2287\nТошкент ирригация ва мелиорация институти ходимлари оқимли насосни ихтиро қилди.\nҲомиладор аёл ва ногиронларга такси бепул\n≡Етти кун ≡Етти кун 🕔11:39, 17.11.2016 ✔2223\nУрганч шаҳридаги «Хоразм Равон транс» МЧЖнинг енгил такси ҳайдовчилари байрам кунлари шаҳар ичи йўналишларида ҳомиладор аёллар ва ногиронларни бепул манзилига етказиб келмоқда.\nОлтинконнинг маданият маркази\n≡Етти кун ≡Етти кун 🕔11:39, 17.11.2016 ✔2209\nПоп тумани Олтинкон шаҳарчасида маданият ва аҳоли дам олиш маркази фойдаланишга топширилди.\n3 миллион жиноятчи чиқариб юборилади\n≡Хориж хабарлари ≡Хориж хабарлари 🕔11:38, 17.11.2016 ✔2117\nАҚШнинг янги сайланган президенти Дональд Трамп мамлакатда жиноятчиликни камайтиришга ваъда берди.\nЕрни асраб қоламиз\n≡Хориж хабарлари ≡Хориж хабарлари 🕔11:38, 17.11.2016 ✔2037\nГермания 2050 йилга бориб, атмосферани заҳарловчи саноат чиқинди газларини 95 фоизга камайтиришга эришади. Бу ҳақдаги ҳужжат БМТнинг иқлим ўзгаришига доир Мароккода бўлиб ўтаётган 22-саммитида имзоланди, дея хабар тарқатди «Euronews».\nВазир пора билан қўлга тушди\n≡Хориж хабарлари ≡Хориж хабарлари 🕔11:37, 17.11.2016 ✔2055\nРоссия тергов қўмитаси мамлакат иқтисодий ривожланиш вазири Алексей Улюкаевни 2 миллион АҚШ доллари миқдорида пора олаётган вақтда жиноят устида қўлга олди, дея хабар тарқатди, «Gazeta.ru».\nЕрга шиддатли метеорит ёмғири ёғади\n≡Хориж хабарлари ≡Хориж хабарлари 🕔11:37, 17.11.2016 ✔1898\n17 ноябрь кечаси осмонда шиддатли метеорит ёмғирига гувоҳ бўлиш мумкин.\n≡Бугуннинг гапи 🕔11:37, 17.11.2016 ✔3416\n≡Даромад манбаи 🕔11:36, 17.11.2016 ✔12268\nИссиқ кунлар чекиниб, ўрнини салқин, тез ўзгариб турувчи кунлар билан алмашган даврда ҳам сабзавоткорларнинг юмуши кўп бўлади. Айниқса, ноябрь ойида иссиқхоналарда иш қизийди. Бу даврда об-ҳаво ҳарорати пасайиб, куннинг ёруғ қисми анча қисқариши иссиқхоналарда помидор етиштиришни бирмунча қийинлаштиради.\nИШБИЛАРМОН ЁШЛАР КЎПАЙСА...\n≡Даромад манбаи 🕔11:35, 17.11.2016 ✔2420\nкитоблик ёш тадбиркорларнинг ютуқлари\nБугун қайси туман ёки чекка қишлоққа борманг, ҳамма ёшларнинг ишбилармон бўлиб бораётгани-ю, эришаётган ютуқларини фахр билан тилга олади. Китоб туманида ҳам ана шундай ишбилармон, тадбирли ёшлар кўп.\n🕔 11:17, 17.11.2016\nПайшанба, 17-Ноябр 2022 2021 2020 2019 2018 2017 2016\nЭркаклар истеъдодли-да. Олдин аёлни хафа қилади, кейин шунгаям хафа бўласанми, деб ўзи хафа бўлади.


Корхонанинг хорижда ўз савдо уйи бор\nЗарбдор элеватори АЖ\nООО Marvel juice Co\nЖомбой дон маҳсулотлари АЖ\nQonirat un zavodi AЖ\nС начала работы biznes-daily.uz 8 386 765\nГлавная "БИРЖА" Корхонанинг хорижда ўз савдо уйи бор\n06.03.2018 | |\nХонқа туманидаги “Сilasun Таshкеnt” хорижий корхонаси фаол тадбиркорлик субъектларидан бири ҳисобланади. У ўз фаолиятини 2009 йилда бошлаган. Йилига 2000 тонна пахта толасини қайта ишлаб, калава ип тайёрлаш қувватига эга. Ўтган давр мобайнида корхонага 2,8 миллион АҚШ доллари миқдорида тўғридан-тўғри инвестициялар киритилди. Ҳозир бу ерда тайёрланаётган маҳсулотларнинг асосий қисми Россия, Беларусь ва Польшага экспорт қилинмоқда. Бундан ташқари, икки йилдан буён корхонанинг Минск шаҳрида очилган “Ўзбек – Беларусь” савдо уйи ишлаб турибди.\n– Қўшма корхонамиз масъулияти чекланган жамият шаклида ташкил этилган, – дейди “Сilasun Таshкеnt” раҳбари Юсуфжон Содиқов. – Бултур 663,9 тонна ип калава ишлаб чиқардик. Шундан 468 тоннасини экспорт қилдик. Ҳозир хонқалик 30 нафарга яқин коллеж битирувчисини иш билан таъминлаганмиз. Маҳсулотларимизга республикамизнинг барча ҳудудлари ва хорижий давлатларда ҳам талаб катта. Ишчиларимиз хориждан келтирилган замонавий дастгоҳларни маҳорат билан бошқаришмоқда. Албатта, бундай муваффақиятлар фаолиятимизни янада кенгайтиришда, корхонамизни замонавий технологиялар билан жиҳозлашимизда ҳамда ёшлар учун янги иш ўринлари яратишимизда қўл келмоқда.\nКорхонада жорий йилнинг дастлабки икки ойида 200 минг АҚШ доллари миқдоридаги ип калава маҳсулотлари экспорти амалга оширилди. 2017-2019 йилларда жамоа аҳли тикув ва тикув трикотаж тармоқларини янада ривожлантириш, ярим тайёр енгил саноат маҳсулотларини ишлаб чиқарадиган корхоналарнинг ускуналарини замонавий ва энергия тежамкор ускуналарга алмаштириш орқали модернизациялаш бўйича инвестицион лойиҳаларнинг манзилли дастурига киритилган. Ушбу лойиҳа доирасида корхонага замонавий дастгоҳлар сотиб олиниши бўйича Германиянинг йирик компаниялари билан импорт шартномалари имзоланган. Шунингдек, четдан келтириладиган асбоб-ускуна ва қурилмалар учун зарур қурилиш ишлари тўлиқ якунланган. Янги лойиҳа шарофати билан корхонанинг ишлаб чиқариш қуввати яна икки баравар ошади, шунингдек, 50 та янги иш ўрни яратилади.\n– Албатта, тадбиркорлар солиқ сиёсатини эркинлаштириш ва такомиллаштириш жараёнидан ўз вақтида хабардор бўлишлари ва ундан фойдаланишни билишлари нафақат улар учун, балки бутун иқтисодиётимиз равнақи учун ҳам фойдалидир, – дейди Хонқа тумани давлат солиқ инспекцияси бошлиғи Сарварбек Ниязов. – Шу боис, ходимларимиз тадбиркорларни солиққа оид меъёрий ҳужжатларнинг мазмун-моҳияти билан яқиндан таништириш мақсадида учрашувлар, очиқ мулоқотлар ва давра суҳбатлари ўтказмоқдалар. Бу ижобий самарасини бермоқда. Туманда ишлаб чиқариш ҳажми кенгайиб, сифатли маҳсулотлар экспорти ортмоқда, янги-янги лойиҳалар ҳаётга татбиқ этилмоқда. Бу ишга “Сilasun Таshкеnt” хорижий корхонаси ҳам катта ҳисса қўшяпти.\nХоразм вилоятида “Сilasun Таshкеnt” сингари хорижий корхоналар сони йил сайин кўпайиб боряпти. Айниқса, туман ва қишлоқларда ишлаб чиқаришга ҳамда саноат соҳаси ривожига қаратилаётган эътибор, тадбиркорлар учун яратилаётган солиқ ва божхона имтиёзлари ҳамда преференциялар иқтисодий соҳа ривожига хизмат қиляпти.\nМухтасар қилиб айтганда, қулай ишбилармонлик муҳитини шакллантириш, кичик бизнес ва хусусий тадбиркорликни ривожлантириш йўлидаги ортиқча тўсиқ ҳамда ғовларга барҳам бериш, айниқса, солиқ юкини пасайтириш борасидаги тизимли ислоҳотлар ҳудудларни ижтимоий-иқтисодий ривожлантириш, ишлаб чиқариш самарадорлигини янада юксалтириш, энг муҳими, янги инновацион технологияларни амалиётга татбиқ этиш учун катта замин яратмоқда.\nХоразм вилояти Давлат солиқ\nбошқармаси бўлим бошлиғи.


Жума, 16 Июль\nЁзги трансферлар доирасида «ПСЖ» ва «Барселона» клублари ўз сафига бир нечтадан янги футболчи қўшиб олишга улгурди, қолган гранд жамоалар ҳам трансфер бозорида фаол иш олиб боришмоқда. Ёзнинг қолган қисмида яна қандай катта трансферлар амалга ошиши мумкин?\nЭрлинг Ҳоланд, 20 ёш\nҚаердан: «Боруссия» Дортмунд\nҚаерга: «Барселона», «Реал», «Челси», «Манчестер Сити»\nТрансфер қиймати: 130 млн евро\nҲоланд кашф қилинганидан буён ҳар трансферлар ойнасида топ-клублар нигоҳида бўлиб келмоқда. 2019 йил ёзида ушбу норвегиялик вундеркин ёшлар ўртасидаги жаҳон чемпионатининг бир ўйинида Ҳондурас дарвозасига тўққиз гол уриб, тилларда достон бўлганди. Ўшанда «Зальцбург» ушбу ёш юлдузни ярим йил ўз сафида олиб қолишга муваффақ бўлди. Бу вақтда Ҳоланд ўзини кўрсатиш учун тўлиқ фойдаланди ва барча турнирлар доирасидаги 22 ўйинда 28 гол урди, ЕЧЛ гуруҳ босқичида 7та гол уриб (шундан бири «Ливерпуль»га) яна барчанинг эътиборини ўзига қаратди. Дортмунднинг «Боруссия» клуби мавсумлар оралиғида, 2020 йил январида ажойиб трансферни амалга оширди - ушбу истиқболли форвард атиги 20 миллион еврога сотиб олинди. Немислар клубидаги бир ярим йилда Ҳоланд 59 ўйинда 57 голни рақиблар дарвозаларига жойлади ва энди унинг трансфер қиймати 130 миллион еврогача ўсган (transfermarkt.de бўйича) — ундан фақат Килиан Мбаппе қимматроқ.\nҲозирда уни трансфер қилишга уринмайдиган жамоаларни санаш унга даъвогарларни санашдан кўра осонроқ. Ёш футболчи шу йил баҳорида ўз агентлари (отаси Альф-Инге Ҳоланд ва Мино Райола аввал Испанияда, кейин Англияда бўлишган) билан Европа бўйлаб турне ўтказганди. Унинг хизматларига айниқса «Реал» ва «Челси» катта қизиқиш билдирмоқда. Сўнгги хабарларга кўра, Лондон клуби 175 миллион евро таклиф қилмоқда.\nКилиан Мбаппе, 22 ёш\nТрансфер қиймати: 200 млн евро\nМбаппенинг нархи шунчалик юқорики, унга даъвогар клублар сони биттагача қисқарган — «Реал». 22 ёшли ҳужумчи парижликлар билан кейинги ёзда тугайдиган шартномасини узайтиришга шошилмаяпти, клуб раҳбарияти эса Мбаппени Мадридга қўйиб юбормоқчи эмас. Пайшанба куни Marca «ПСЖ» босслари форвард учун молиявий жиҳатдан қайтариб бўлмас янги таклиф тайёрлаётгани ҳақида хабар берди.\nИшга «ПСЖ»нинг янги аъзоси Серхио Рамос ҳам аралашди: «Унга Парижда қолишни маслаҳат бераман. Албатта, мен Килианнинг келажагига аралашдиган одам эмасман, аммо истардимки, у клубда қолсин. Бизга энг яхши футболчилар керак, Килиан эса улардан бири, худди Неймар каби. Биз биргаликда мўъжизавий ишлар қилишга қодирмиз. Шуниси аниқки, «Реал»да бўлганимда бундай гаплар айта олмасдим. Аммо мен ҳозир ўз жамоам ҳақида ўйлашим керак ва менинг жамоам — «ПСЖ». Таркибда энг яхши ижрочилар бўлишини истайман».\nҲарри Кейн, 27 ёш\nҚаерга: «Манчестер Сити», «Челси»\nТрансфер қиймати: 120 млн евро\nАнглиялик кўп мухлислар учун Кейн ҳамон сирли бўлиб қолмоқда. 27 ёшлилар авлодининг энг кучли ҳужумчиси ҳамон «Тоттенҳэм»дан кетмади (у 2011 йилдан бери шу клубда). Ушбу инглиз футболчиси ҳеч қачон топ-клублар эътиборидан четда қолмаган. Англия грандлари ва «Реал» кўп марта уни сотиб олишга уринган, бу трансфер ниҳоят шу ёзда амалга ошадиган кўринмоқда — Кейн ўзи Лондондан кетишни истаётгани ҳақида май ойидаёқ маълум бўлганди.\nУнинг энг эҳтимолий манзили — «Манчестер Сити». Пеп Гвардиола жамоаси марказий ҳужумчи қидирмоқда. Ўтган мавсумда жамоа ҳужум чизиғи вакиллари навбатма-навбат ўзларини бу позицияда синаб кўришди, энг кўп голни Илкай Гундўған урди — барча турнирлар доирасида 17 гол. Габриэль Жезус вазиятлардан фойдаланишда аниқроқ ҳаракат қила олмади, Серхио Агуэро эса жароҳатлар туфайли деярли ўйнамади. Якунда аргентиналик футболчи эркин агент мақомида «Барселона»га йўл олди. Англия термаси сардори учун «Сити» катта маблағ сарфлашига тўғри келади, унинг трансфер қиймати transfermarkt.de порталида 120 миллион еврога баҳоланган.\nАнтуан Гризманн («Барселона») ва Сауль Ньигес («Атлетико»)\nҚаерга: «Барселона» ва «Атлетико» ўртасида алмашув\nГризманнинг «Барселона»даги фаолияти кутилганидек кечмади. Бир томондан, француз майдонда икки футболчи учун ўйнайди ва бош мураббий Роналд Куман томонидан ҳам, клуб раҳбарияти томондан ҳам унинг ўзини клубга бағишлашига эътироз бўлиши мумкин эмас. Бошқа томондан, Гризманн — 120 миллион евро эвазига харид қилинган ҳужумчи, аммо у 99 ўйинда 35 гол урди. «Барселона»да унинг майдондаги позицияси тез-тез ўзгарди, французни жамоавий муваффақият учун қурбон қилишди, аммо Гризманн барибир ўзи учун вариантлар яратиб голлар урди. Каталонияликлар энди Лео Месси билан шартномани янгилаши учун маошлар ведомостини енгиллатиши керак бўлмоқда ва бу сафар ҳам Гризманн қурбонликка келтирилмоқда.\nДеярли ҳал қилинган вариант — уни «Атлетико»га қайтариш ва эвазига Саул Ньигесни олиш.Мадридликлар «Удинезе» яримҳимоячиси Родриго Де Паул билан таркибни кучайтиришди ва кўп йиллардан буён жамоада майдон марказида тўп суриб келган етакчиси билан хайрлашишга тайёр. Клубларнинг режасига кўра, «матрасчилар» каталонияликларга трансфер доирасида 15 миллион евро тўлаб бериши керак. Гризманн собиқ клубида яна аввалги даражада ўйнай бошлаши, Сауль эса клубдаги муваффақиятсиз мавсумдан кейин фаолиятини бошқа бир топ-клубда қайта тиклашга уриниб кўриши мумкин.\nТўғри, ла лига раҳбарияти ҳозирда ушбу трансфер регламентга қанчалар мос равишда бўлишига қизиқиб қолган ва текширувлар бошлаган.\nЛионель Месси, 34 ёш\nАргентиналик футболчи ҳамон эркин агент мақомида қолмоқда. Лекин у «Барселона» билан шартномани янгилашига шубҳа йўқ. Чоршанба куни Европанинг энг таниқли инсайдерлари — Фабрицио Романодан тортиб Гильем Балагегача — клуб ва футболчи беш йиллик янги шартнома бўйича келишувга эришгани ҳақида хабар тарқатишди. Маълумотларга кўра, Месси клубда қолиш учун маоши икки баробар қисқаришига рози бўлган.\nБошқа томондан, томонлар «келишувга эришгани ва эрта-индин шартнома имзоланиши» ҳақидаги хабарларнинг янги серияси ҳар ойда чиқади, аммо ҳозиргача расмий келишув содир бўлмади. Умуман, «Барселона» янги шартнома тузиши учун аввал тўловлар ведомости масаласини ҳал этиши керак, шундан кейингина ла лига клубнинг янги футболчиларининг шартномаларини рўйхатдан ўтказади. Шундай экан, попкорнларни йиғиштиришга ҳали эрта.\nЭдуарду Камавинга, 18 ёш\nҚаерга: «Манчестер Юнайтед», «ПСЖ», «Реал»\nТрансфер қиймати: 55 миллион евро\nБир йил муқаддам «Ренн» ўз вундеркинди Эдуарду Камавингани сақлаб қола олганди, аммо энди бу иш қийинроқ. Ўтган мавсумда ушбу 18 ёшли яримҳимоячи Чемпионлар лигасида ўйнади ва Франция термасида дебют қилди. Футболчининг клуби билан шартномаси 2022 йил ёзига қадар амал қилади ва «Ренн» агар ҳозир шартномани янгиламаса ёки уни каттароқ пулга сотмаса, кейинги йил текинга қўйиб юбориши керак бўлади.\nКамавингага «ПСЖ» ва «Реал» клублари аввалдан қизиқиб келишмоқда, аммо «Манчестер Юнайтед» ҳозирча музокараларда фаолроқ. Таниқли инсайдер Фабрицио Романонинг хабарига кўра, «Ренн» футболчисини Англияга 30 миллион еврога ҳам қўйиб юборишга рози.\nМануэль Локателли, 23 ёш\nҚаерга: «Ювентус», «Боруссия» Д, «Арсенал»\nЛокателли Италия сафидаги ўйинлари билан Евро-2020 кашфиётларидан бири бўлди. «Сассуоло» яримҳимоячиси гуруҳ ўйинларида жароҳат туфайли ўйнай олмаган Марко Верраттининг йўқлигини билинтирмади, Швейцария дарвозасига икки гол урди (3:0).\nИталияда Локателлининг таланти ҳақида аввалдан билишади. Ҳавбек катта футболдаги фаолиятини 18 ёшида «Милан»да бошлаган, аммо кўп вақт ўтмай «россонери»лар ундан воз кечишган, у эса «Сассуоло»да фаолиятини тиклаган ва ҳозирда жамоа сардорига айланган. 23 ёшли футболчига «Боруссия» Д ва «Арсенал» ҳам қизиқаётганди, аммо «Ювентус» уларни ортда қолдирди. Туринликлар Локателли билан беш йиллик шартнома бўйича келишувга эришган, унинг йиллик маоши миқдори уч миллион еврога тенг бўлади. «Сассуоло» ўз етакчиси учун 40 миллион евро олмоқчи.\nРафаэль Варан, 28 ёш\nТрансфер қиймати: 70 миллион евро\nЖаҳон чемпиони ва Чемпионлар лигасининг тўрт карра ғолиби Варан 10 йиллик фаолиятидан кейин «Реал»ни тарк этмоқда. Француз футболчисининг шартномаси муддати кейинги йил ёзида тугайди, аммо томонлар шартномани янгилаш устида ишлашмаяпти, унинг кетиш қарорини ўзини Мадридга олиб келган франциялик мураббий Зинедин Зиданнинг кетгани ҳам мустаҳкамлаган. Қаймоқранглилар эса футболчини шу ёзда сотмаса, кейинги йили текинга қўйиб юборишига тўғри келади.\nҲимоячи учун биринчилардан бўлиб «Манчестер Юнайтед» даъвогар бўлиб чиққан. Инглизлар клуб трансфер учун 50 миллион евро тўлаб, Вараннинг ўзига йилига 12 миллион евро миқдорида маош кўзда тутилган беш йиллик шартнома таклиф этмоқчи. Мадридликлар эса трансфердан камида 60 миллион евро ишлашни ният қилган.\nРенату Санчеш, 23 ёш\nҚаерга: «Бавария», «Барселона», «Ливерпуль»\nЕвро-2016дан Евро-2020гача беш йил ўтди, аммо Ренату Санчешнинг фаолиятида ҳеч нарса ўзгармагандек. 2016 йилда 18 ёшда бўлган португалиялик турнирнинг энг яхши ёш футболчиси бўлиб «Бавария»га йўл олганди. Аммо у мюнхенликлар клубидаги рақобатни енга олмади, «Суонси»га ижара ҳам ўхшамади. Ёрдамга «Лилль» келди. Францияда Санчеш ўзига келди ва ўтган мавсумда «Лилль»га «ПСЖ»дан чемпионлик титулини олиб қўйишда ёрдам берди.\nЕвро-2020да Санчеш Португалия термаси сафида ёрқин ўйин кўрсатди ва энди ушбу 23 ёшли футболчи атрофидаги вазиятни «Барселона», «Ливерпуль» ва яна «Бавария» кузатмоқда. Германия чемпионларида Санчешни 30 миллион еврога қайтариб сотиб олиш ҳуқуқи бор ва шу туфайли улар ушбу футболчи учун курашда энг қулай вазият ҳосил қилишган.\nДушан Влахович, 21 ёш\nҚаерга: «Ювентус», «Ливерпуль», «Тоттенҳэм»\n«Фиорентина»да мавсумни ишончсиз бошлаган (А Сериянинг 11 турида атиги 1 гол) Влаҳович уни тўпурарлар рўйхатида 4-ўринда якунлади (37 ўйинда 21 гол) ва чемпионатнинг энг яхши ёш футболчиси бўлди. Энди ушбу сербиялик кўплаб топ-клуб эътиборига тушган. 21 ёшли ҳужумчини «Ювентус», «Ливерпуль» ва «Тоттенҳэм» каби клублар ўз сафида кўришни истамоқда.\nБу борадаги миш-мишларни «Фиорентина» бош директори Жо Бароне қуйидаги сўзлари билан босди-босди қилмоқчи бўлди: «Влахович — «Фиорентина» футболчиси. Футболчининг шартномаси яна икки йил амал қилади, ҳозир биз унинг агенти билан янги келишув бўйича музокаралар ўтказмоқдамиз». Аммо унинг уринишлари бефойда.\nLa Gazzetta dello Sport хабарига кўра, клуб раҳбарияти футболчи билан шартномани 2025 йилгача узайтириб, унинг йиллик маошини 2 миллион еврога кўтариш бўйича таклиф берган, аммо футболчи бу шартларга кўнмаган, унинг агенти эса бошқа клубга трансфер устида ишламоқда.\nШартномани узайтириш ҳақидаги гаплар, катта эҳтимол билан унинг трансфер нархини оширишга уриниш ҳисобланади. Бундай даражадаги талантли футболчини Флоренцияда ушлаб қолишнинг имкони бўлмайди.


Савоб - Fitrat.uz\nБош саҳифа / Мақолалар / Савоб\nMart 11, 2017\tСавобda fikr bildirishni o'chirish 2,163 Кўришлар\nҲаётимиз мобайнида “савоб” сўзи қулоғимизга тез-тез чалиниб туради. Гоҳо “фалон ишни қил, савоб бўлади” – дейишганини эшитамиз. Демак, “савоб” сўзи муомаламизнинг бир қисмига айланиб улгурган ва уни кўп эшитар эканмиз. Шу пайт ўйлаб қоласан киши: – Савоб ўзи нима дегани? Уни қандай тушуниш керак? У нимага асосланган? Келинг, шу саволга жавоб ахтариб кўрайлик.\n“Савоб” арабча сўз бўлиб, тўғри иш, соғлом фикр, эзгулик, мукофот ва оқилона ечим маъноларини билдиради. Яъни, савоб иш қилган одам яхши иш қилган соғлом фикр эгаси бўлар ва шу иши учун мукофот ҳам олар экан. Аммо “савоб” сўзи нафақат араб тилидаги оддий сўз, балки, Ислом динимиздаги асосий сўзлардан ҳам биридир . Шундай экан динимиз манбаъларида “савоб” ҳақида нималар дейилган? Шу саволга жавоб топиш ва аниқ маълумотларга эга бўлиш фойдадан холи бўлмаса керак. Шу мақсадда изланиб кўрайлик. Хўш савоб ҳақида нималар дейилган?\nСавоб – бу эзгуликдир. Эзгулик эса Исломнинг бош шиоридир. Аллоҳ Таоло бу ҳақда Қуръони Каримда шундай марҳамат қилди:\nوَاعْبُدُوا اللَّهَ وَلَا تُشْرِكُوا بِهِ شَيْئًا وَبِالْوَالِدَيْنِ إِحْسَانًا وَبِذِي الْقُرْبَى وَالْيَتَامَى وَالْمَسَاكِينِ وَالْجَارِ ذِي الْقُرْبَى وَالْجَارِ الْجُنُبِ وَالصَّاحِبِ بِالْجَنْبِ وَابْنِ السَّبِيلِ وَمَا مَلَكَتْ أَيْمَانُكُمْ إِنَّ اللَّهَ لَا يُحِبُّ مَنْ كَانَ مُخْتَالًا فَخُورًا\nяъни: “Аллоҳга ибодат қилингиз ва Унга ҳеч нарсани шерик қилмангиз! Ота-оналарга эса яхшилик қилингиз! Шунингдек, қариндошлар, етимлар, мискинлар, қариндош қўшни-ю бегона қўшни, ёнингиздаги ҳамроҳингиз, йўловчи (мусофир)га ва қўл остингиздаги (қарам)ларга ҳам (яхшилик қилинг)!” Албатта, Аллоҳ кибрли ва мақтанчоқ кишиларни севмайди. (Нисо сураси 36 оят)\nАллоҳ Таоло бу ҳақда Қуръони Каримда яна шундай марҳамат қилди:\nمَنْ عَمِلَ صَالِحًا مِنْ ذَكَرٍ أَوْ أُنْثَى وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً وَلَنَجْزِيَنَّهُمْ أَجْرَهُمْ بِأَحْسَنِ مَا كَانُوا يَعْمَلُون\n“Эркакми ё аёлми кимда-ким мўмин бўлган ҳолида бирор эзгу иш қилса, бас, Биз унга ёқимли ҳаёт бахш этурмиз ва уларни ўзлари қилиб ўтган гўзал (солиҳ) амаллари баробаридаги мукофот билан тақдирлаймиз” (Наҳл,97)\nУшбу оятларда яхшилик қилиш “савоб” маъносини англатиб келмоқда ва яхшилик қилишнинг мукофоти борлиги айтилмоқда. Шунингдек “савоб” бандани баланд даражаларга кўтаришига ишора қилинмоқда ва унга сазовор бўлиш учун яхши амаллар қилишликка тарғибот қилинмоқда.\nИнсоннинг амали ва ҳаёти яхшилик ва ёмонликдан иборат бўлиб, бу динимизда савоб ва гуноҳ деб аталади. Ислом дини таълимотига биноан диний кўрсатмаларни бажариш, инсон манфаати йўлида фаолият қилиш кабилар савоб ҳисобланиб, инсоннинг номаи аъмолига фаришталар томонидан ёзиб борилади. Охират кунида инсонларнинг савоб ва гуноҳлари тарозуда тортилиб, унинг натижалари Аллоҳ Таолонинг ихтиёрига ҳавола қилинади. Лекин ҳадиси шарифларда келишича, инсоннинг савоб ишлари ҳар қанча кўп бўлмасин, бу унинг жаннатга киришига етарли бўла олмайди. Жаннатга кириш Аллоҳ Таолонинг бандага кўрсатган фазли, марҳамати ва эҳсони ҳисобланади. Аллоҳ Таоло савоб ишлар қилган бандаларнинг жаннатдаги даражаларини баланд қилади. “Савоб” сўзи барча яхши ва эзгу ишларга нисбатан ҳам ишлатилади. Аллоҳ Таоло муборак каломида яна шундай марҳамат қилди;\nوَمَنْ يَعْمَلْ مِنَ الصَّالِحَاتِ مِنْ ذَكَرٍ أَوْ أُنْثَى وَهُوَ مُؤْمِنٌ فَأُولَئِكَ يَدْخُلُونَ الْجَنَّةَ وَلَا يُظْلَمُونَ نَقِيرًا\n“Ким-у ҳоҳ эркак бўлсин, ҳоҳ аёл – мўмин ҳолида савобли ишлар қилса, бас, айнан улар жаннатга кирурлар ва уларга хурмо данагининг ипича ҳам зулм қилинмагай” (Нисо сураси 124-оят)\nШунингдек Аҳзоб сурасида яна шундай марҳамат қилди ;\nЯъни: “Албатта, муслим ва муслималар, мўмин ва мўминалар, итоатли эркаклар ва итоатли аёллар, ростгўй эркаклар ва ростгўй аёллар, сабрли эркаклар ва сабрли аёллар, тавозели эркаклар ва тавозели аёллар, садақа қилувчи эркаклар ва садақа қилувчи аёллар, рўза тутувчи эркаклар ва рўза тутувчи аёллар, авратларини (ҳаромдан) сақловчи эркаклар ва авратларини (харомдан) сақловчи аёллар,Аллоҳни кўп зикр қилувчи эркаклар ва Аллоҳни кўп зикр қилувчи аёллар-улар учун Аллоҳ мағфират ва улуғ мукофотни (яъни жаннатни) тайёрлаб қўйгандир.” Аҳзоб сураси 35-оят.\nУшбу оятларда савоб ишлар қилишга чақирувчи тарғиботлар борлигини кўрамиз ва савобга олиб борувчи амаллар ҳам баён қилинди. Аммо савоб олиш учун фақатгина амалнинг ўзи кифоя қилмас экан, балки бунда ният ва ихлос ҳам зарур бўлади. Бу ҳақда Пайғамбаримиз Муҳаммад сав ўзининг ҳадиси шарифларида шундай марҳамат қилганлар;\nعَنِ ابْنِ عَبَّاسٍ عَنِ النَّبِيِّ فِيمَا يَرْوِي عَنْ رَبِّهِ تَبَارَكَ وَتَعَالَى قَالَ: إِنَّ اللهَ كَتَبَ الْحَسَنَاتِ وَالسَّيِّئَاتِ ثُمَّ بَيَّنَ ذَلِكَ فَمَنْ هَمَّ بِحَسَنَةٍ فَلَمْ يَعْمَلْهَا كَتَبَهَا اللهُ لَهُ عِنْدَهُ حَسَنَةً كَامِلَةً وَإِنْ هَمَّ بِهَا فَعَمِلَهَا كَتَبَهَا اللهُ عَزَّ وَجَلَّ عِنْدَهُ عَشْرَ حَسَنَاتٍ إِلَى سَبْعِ مِائَةِ ضِعْفٍ إِلَى أَضْعَافٍ كَثِيرَةٍ وَإِنْ هَمَّ بِسَيِّئَةٍ فَلَمْ يَعْمَلْهَا كَتَبَهَا اللهُ عِنْدَهُ حَسَنَةً كَامِلَةً وَإِنْ هَمَّ بِهَا فَعَمِلَهَا كَتَبَهَا اللهُ لَهُ سَيِّئَةً وَاحِدَةً. رَوَاهُ الْخَمْسَةُ إِلاَّ أَبَا دَاوُدَ.\nИбн Аббос розияллоҳу анҳудан ривоят қилинади:“Пайғамбар соллаллоҳу алайҳи васаллам Ўз Роббиларидан ривоят қилиб айтадилар:\n“Албатта, Аллоҳ яхшиликлар ва ёмонликларни ёзиб қўйди. Сўнгра ўшани баён қилди. Ким бир яхшиликни қасд қилса-ю, унга амал қилмаса, Аллоҳ уни Ўз ҳузурида баркамол бир яхшилик қилиб ёзиб қўяди. Агар уни қасд қилиб, амал ҳам қилса, Аллоҳ азза ва жалла уни Ўз ҳузурида ўнтадан етти юз яхшиликкача, ундан ҳам бир неча марта кўп қилиб ёзади. Агар бир ёмонликни қасд қилса-ю, унга амал қилмаса, Аллоҳ уни Ўз ҳузурида бир яхшилик қилиб ёзади. Агар у (ёмонлик)ни қасд қилиб, амал ҳам қилса, Аллоҳ уни бир ёмонлик қилиб ёзади”, дедилар”.\nШу нарса маълум бўлдики, инсон савоб топиши учун энг муҳими ниятию-амалида Аллоҳ Таолонинг розилигини топмоқлиги бўлиши лозим. Ана шундагина у Аллоҳ Таолонинг улуғ марҳаматига сазовор бўлади. Қилган ҳар бир ишида Аллоҳ Таолонинг кўмагини ва розилигини сезиб яшайди. Ўзига ишончи ортади. Ҳаётида адашмайди. Кўзлаган мақсадларига эришади. Қилган ишларидан мамнун ва шод бўлади.\nАллоҳ Таоло барчамизни савоб ишлар қилувчи бандалардан қилсин. Савоб ҳазиналари соҳиби бўлишлик баҳтига муяссар қилсин. Гуноҳ ишлардан сақласин.\nМанбаълар асосида Ангрен шаҳар “Қорабошбой”\nжоме масжиди имом-хатиби\nИманов Иброҳим тайёрлади.\nАввалги Китоб – миллатнинг маданий ва маънавий мероси\nКейинги Президент Бухорода Тошкент ислом университети факультетини очишни таклиф қилди\nТАҲОРАТ ГУНОҲЛАРНИ ЮВАДИ\nМИСВОК ҲАҚИДА ЯНГИ ИЛМИЙ МАЪЛУМОТЛАР\nСАХОВАТ ВА МЕҲР-МУРУВВАТ АЙЁМИ\nIyun 1, 2018\t20,936\nMart 11, 2017\t14,477\nIyun 22, 2017\t12,814\nAprel 6, 2017\t8,850\nAvgust 16, 2017\t7,625


ИнтерФУТБОЛ :: Бобур Абдухолиқов: «Эртага фақат ғалаба учун майдонга чиқамиз»\nБобур Абдухолиқов: «Эртага фақат ғалаба учун майдонга чиқамиз»\nФутбол бўйича Ўзбекистон Олимпия терма жамоаси Таиландда ўтаётган Осиё чемпионатида чорак финал баҳсига қизғин тайёргарлик олиб бормоқда. Эътиборингизга жамоамиз ҳужумчиси Бобур Абдухолиқов билан гуруҳ босқичи якунлари ва йигитларимизнинг бўлажак ўйинга олиб бораётган тайёргарлиги ҳақида суҳбатни ҳавола қиламиз:\n— Гуруҳ босқичини кўнгилдагидек ўтди дея оласизми?\n— Худога шукур, иккинчи ўрин билан гуруҳдан чиқиб олдик. Ўйинлар ҳақида тўхталадиган бўлсак, шуни айтиш лозимки, бизнинг гуруҳда жуда кучли жамоалар йиғилган эди. Ўйинларимиздан тўла кўнгил тўлди дея олмайманку, лекин асосий вазифани уддаладик. Энди кейинги босқичга тайёрланяпмиз. Буёғига хато қилиб бўлмайди.\n— Ҳар бир ўйинда юртимизнинг турли ҳудудларидан келган кўп сонли мухлисларимиз сизларни қўллаб-қувватламоқда. Уларнинг шундай қўллаб туриши қанчалик далда бўлмоқда?\n— Бу борада мухлисларимизга катта раҳмат айтиб қоламан. Биз уларнинг қўллаб-қувватлашларини ҳис қилиб турибмиз. Шунингдек, юртимизда ота-оналаримиз, миллионлаб ватандошларимиз ҳам дуо қилишмоқда.\nБиз буни ҳис қилган ҳолда майдонга тушяпмиз. Уларнинг бундай қўллаб туриши бизга қўшимча куч бағишлайди. Худо хоҳласа, мана шундай қўллаб туришлари ортидан биз Олимпиадага чиқамиз.\n— Мана, чорак финал ўйини ҳам яқинлашиб келмоқда. Рақиб биз учун қанчалик таниш?\n— Биз БАА жамоаси билан тайёргарлик доирасида бир маротаба ўртоқлик ўйинини ўтказганмиз. Расмий ўйин бўлмагани учун улар ҳам, биз ҳам бор кучимиз билан ўйнамаган эдик. Чорак финал битта ўйиндан иборат.\nШунинг учун унга жиддий тайёргарлик кўриш керак. Айтиб ўтганимдек, хато қилишга ҳаққимиз йўқ энди. Аллақачон ўйинга тайёргарликни бошлаб юборганмиз. Рақибнинг гуруҳ босқичидаги ўйинларини таҳлил қилиб чиқяпмиз. Эртага фақат ғалаба учун майдонга чиқамиз.


ӨЗИН-ӨЗИ БӘНТ ЕТКЕН ХАЛЫҚ ДӘРАМАТ САЛЫҒЫНАН АЗАТ ЕТИЛЕДИ – Qaraqalpaqstan Respublikası Úy-jay kommunal xızmet kórsetiw ministrligi\nӨзбекстан Республикасы Президенти Шавкат Мирзиёевтиң басшылығында 19-май күни исбилерменликти қоллап-қуўатлаўға қаратылған қосымша илажлар бойынша видеоселектор мәжилиси өткерилди.\nМәжилис басында мәмлекетимиз басшысы коронавирус инфекциясына қарсы гүресиў жумысларына және бир мәрте тоқтап өтти.\nКеселликти жуқтырған 2 мың 802 пуқарадан 2 мың 314и ямаса 82 проценти пүткиллей емленгени, бул гүресте шын мәнисинде мәртлик көрсетип атырған 23 мың медицина хызметкерине улыўма 78 миллиард сумнан аслам хошаметлеў пулы төлеп берилгени айтылды.\n– Кеселликке қарсы гүресиў менен бирге, сырт еллердеги пуқараларымыз ҳаққында да қайғырып атырмыз. Ҳәзирги күнге шекем сырт елден 39 мың пуқарамызды алып келдик. Сырт елде аўыр жағдайда қалған және 12 мың пуқараға тийисли жәрдем көрсетип, оларды елимизге алып келиў илажлары көрилмекте, – деди Шавкат Мирзиёев.\nЭкономика тармақларында жедделлик тикленбекте. Мысал ушын, соңғы ҳәптеде исбилерменлик субъектлери тәрепинен электр энергиясының жумсалыўы 13 процентке көбейген. Сондай-ақ, кейинги еки ҳәптеде биржада цемент саўдасы алдынғы айдан усы ўақытқа шекем салыстырғанда 104 мың тоннаға, жанар май өнимлери 74 мың тоннаға, қурылыс айнасы 60 мың квадрат метрге артқан.\nЭпидемиологиялық жағдайдан келип шығып, аймақларды «жасыл», «сары» ҳәм «қызыл» зоналарға ажыратқан ҳалда, 110 мыңға шамалас исбилерменлик субъектиниң жумысына руқсат берилди, 600 мыңнан аслам адам жумыс орнына қайтты.\nУлыўма, соңғы еки айда пандемияның халықтың турмыс жағдайы ҳәм экономика тармақларына тәсирин жумсартыў бойынша Президенттиң 12 пәрман ҳәм қарары қабыл етилди. Оның нәтийжесинде 500 мыңнан аслам исбилерменлик субъекти ҳәм 8 миллионнан аслам пуқараға дерлик 30 триллион сумлық жеңилликлер ҳәм преференциялар берилди.\n18-май күни мәмлекетемиз басшысының «Коронавирус пандемиясы дәўиринде халық ҳәм исбилерменлик субъектлерин қоллап-қуўатлаў бойынша гезектеги илажлар ҳаққында»ғы пәрманы қабыл етилди. Ҳүжжетке муўапық, 500 мыңнан аслам исбилерменлик субъекти ҳәм 100 мыңға шамалас халыққа қосымша 1,7 триллион сумлық жәрдем бериледи.\n– Қаншелли қыйын болмасын, қандай шараят жаратыў зәрүр болса, ҳәммесин иследик. Енди экономика ҳәм инвестиция комплекслери, сектор басшылары төменги системада бул жеңилликлердиң ҳәр бир исбилермен ҳәм пуқараға шекем жетип барыўын тәмийинлеў керек, – деди Президент.\nРеспубликалық комиссияға тараўлар ҳәм аймақлардағы эпидемиологиялық жағдайдан келип шығып, қалған исбилерменлик субъектлериниң жумысына да басқышпа-басқыш руқсат бериў ўазыйпасы қойылды. Соның менен бирге, ҳәзирги ўақытта мәмлекетимиздиң 38 районы «қызыл» зонада қалып атырғанлығы себепли карантин қағыйдаларына қатаң әмел етиў талап етиледи.\nПандемия себепли кәмбағал халық ҳәм жумыссызлар санының артатуғыны, шаңарақлардың дәраматы азаятуғыны белгили. Сол себепли қысқа пурсатта жаңа жумыс орынларын жаратыў ушын киши бизнес ҳәм шаңарақлық исбилерменликти белсене қоллап-қуўатлаў зәрүр.\nМәжилисте бул бағдардағы қосымша илажлар ҳәм тийкарғы ўазыйпалар додаланды. Бәринен бурын, исбилерменлер ҳуқықларының кепилликлери ҳәм мүлкке қол қатылмаслығын тәмийинлеў мәселесине үлкен итибар қаратылды.\n– Барлық ҳәкимлерди ескертемен. Бир де бир исбилерменниң мүлки нызамсыз алып қойылса, ҳәким тек жумыстан кетиў менен қутылмайды, ал нызам алдында жуўап береди, – деп атап өтти Шавкат Мирзиёев.\nЖуўапкер уйымларға мүлкке қол қатылмаслығын бузғаны ушын жуўапкершиликти күшейтиў, мүлкти компенсациялаў бойынша исбилерменлердиң пайдасына шығарылған суд қарарларының орынланыўын толық тәмийинлеўге байланыслы көрсетпелер берилди.\nПрезидентимиздиң тапсырмасына бола, исбилерменлик орталығы ҳәр бир район ҳәм қала кесиминде айма-ай талланып ҳәм қадағалап барылады. Сондай-ақ, Бизнес-омбудсман исбилерменлердиң хуқықы ҳәм мүлкке қол қатылмаслығын бузған район ҳәм қала ҳәкимлери ҳаққында ҳүкиметке мағлыўмат киргизип барады. Министрлер Кабинети исбилерменлердиң машқаласын шешпеген, олар менен жетерли дәрежеде ислемеген қала ҳәм район ҳәкимлериниң лаўазымына ылайықлығы мәселесин көрип шығады.\nӨзин-өзи бәнт етип атырған, қолында өнери бар адамларға мүнәсип шараят жаратыў мақсетинде жаңа системаның енгизилетуғыны белгиленди. Яғный, шаштәрез, етикши, нанбай, темирши, уста, тигиўши, таксист, дилмаш, дизайнер, компьютер программалаўшысы сыяқлы өзин-өзи бәнт еткен 60 тан аслам кәсип ийелери дәрамат салығынан азыт етиледи. Бул жеңилликтен пайдаланыў ушын телефон арқалы салық уйымларын хабардар етиўдиң өзи жетерли. Алдынғы сырт ел тәжирийбеси тийкарында бундай пуқараларды дизимге алыў ҳәм есабын жүргизиў бойынша мобиль қосымша ислеп шығылады.\nБизге белгили, жыл басында жеке меншик нотариус жумысына руқсат берилгени нәтийжесинде 617 мәмлекетлик нотариус жеке меншик болды ҳәм бюджеттен берилип атырған 200 миллиард сум үнемленди.\nТап усындай, ҳәзирги күнде мәмлекетлик уйымлар көрсетип атырған кадастр ҳүжжетлерин таярлаў, жер ажыратыўда топосүўретке алыў сыяқлы хызметлер жеке меншик секторға өткерилсе, мыңлаған жумыс орынлары жаратылады.\nЭкономикалық раўажланыў ҳәм кәмбағаллықты қысқартыў министрлиги ҳәм Әдиллик министрлигине анық есап-санақ тийкарында, жеке меншик секторға өткериў мүмкин болған мәмлекетлик хызметлер дизимин қәлиплестириў бойынша тапсырмалар берилди.\nКарантин дәўиринде көп ғана шөлкемлер төлем қәбилетин жойытып, банкротлық жағдайына келип қалыўы мүмкин. Сол себепли, кәрханаға санация қолланылса, оның салық ҳәм басқа да төлемлерден қарыздарлығы қарантин жуўмақланғаннан кейин өндирилиўи мүмкин екенлиги белгиленди.\nМәмлекетлик активлерди исбилерменлерге сатыў системасы сынға алынды, онда елеге шекем бюрократизм сақланып қалған. Соның ушын, аукционға қойылған айырым жер участкалары ҳәм көшпес мүлк объектлериниң инвестициялық миннетлемелериниң жоқары екенлиги, инфраструктура раўажланбаған жерлерден ажыратылғаны себепли олардың 53 проценти көптен берли сатылмай турыпты. Сондай-ақ, 57 район ҳәм қалада кейинги 4 айда исбилерменлик ушын бирде-бир жер участкасы аукционға шығарылмаған. Орынларда мәмлекетлик үлеси бар 552 объект бос турыпты.\nУсы объектлерде өндирис қуўатлылықларын жайластырыў, айырымларында киши санаат зоналарын шөлкемлестириў бойынша көрсетпелер берилди.\nБуннан былай киши санаат зоналары мүлк ҳуқықы тийкарында шөлкемлестирилип, басқарыўға жеке меншик сектор кеңнен тартылады. Киши бизнес ҳәм исбилерменликти раўажландырыў агентлиги ҳәкимликлер менен бирге усы киши санаат зоналарының орнын анықлаў, инфраструктурасына қаржы ажыратыў, басқарыўға жеке меншик секторды кеңнен тартыў менен шуғылланады. Оларды инфраструктураға жалғаў ушын быйылғы жылы Кризиске қарсы гүресиў қорынан 200 миллиард сум ажыратылады.\nПандемия ақыбетлерин жумсартыў шеңберинде «Ҳәр бир шаңарақ – исбилермен» бағдарламасына ажыратылған 1 триллион сум кредит қаржыларын қайтарыў мүддети созылды. Сол себепли, усы бағдарламаны толық әмелге асырыў ушын Тиклениў ҳәм раўажланыў қоры есабынан 100 миллион доллар ресурс ажыратылды.\nПрезидентимиз өним, үскене, шийки зат ҳәм айланыс қаржылары ушын кредит алыўда исбилерменлерге орнатылған барлық шеклеўлердиң алып тасланыўы керек екенлигин атап өтти. Орайлық банкке киши бизнес ҳәм шаңарақлық исбилерменлик субъектлерине кредит бериў шәртлерин әпиўайыластырыў бойынша тапсырма берилди.\nӨнимлерге талапты күшейтиў ушын саўда жумысын хошаметлеў, халықтың тутыныў қәбилетин арттырыў мақсетинде тутыныў кредитлерин бериўди кеңейтиў керек екенлиги атап өтилди.\nМәжилисте коммерциялық банклер алдындағы ўазыйпаларға да тоқтап өтти.\nХалық қабыллаўханалары ҳәм Бас министр қабыллаўханаларына келген мүрәжатлардың 55 проценти банк кредитлерине байланыслы екени бул бағдардағы машқалалардың көлемин көрсетеди. Соның ушын, банк хызметлери бойынша исбилерменлердиң мүрәжатлары Миллий банкте 10 процент, Микрокредитбанкте 11 процент, Агробанкте 13 процент унамлы шешилген.\nПрезидентимиз банктиң жумысына қарыйдарларға хызмет көрсетиў сапасына қарап баҳа беретуғынын айрықша атап өтти.\nКоммерциялық банклер киши бизнестиң раўажланыўында әҳмийетли буўын екени, соның ушын ҳәр бир райондағы «өсиў ноқатлары»на қаржы бағларлап, исбилермен ҳәм пуқараларды қоллап-қуўатлаўы зәрүр екенлиги атап өтилди.\nМәжилисте исбилерменлер менен ислесиўде өзиболадылыққа жол қойған айырым район ҳәм қала ҳәкимлерин ўазыйпасынан азат етиў бойынша көрсетпе берилди.\nЖуўапкерлер мәжилисте додаланған мәселелердиң орынланыўын шөлкемлестириў бойынша мәлимлеме берди.


МУРАББИЙНИНГ ЯНА БИР ШОГИРДИ » Past Darg'om haqiqati\nБош Сахифа » Спорт » МУРАББИЙНИНГ ЯНА БИР ШОГИРДИ\nМуаллиф: Admin дан 6-07-2017, 10:58, курилди: 310\n- Бу йил мактабимиз спортчилари сафи яна биттага ошганидан хурсандмиз, -деди Отажоннинг устози Мунаввар Халилова. - 5-синфни аъло баҳолар билан тамомлаган Самариддин ва Оғабек Дўст¬муродовлар олдинроқ вилоят биринчилиги мусобақаларида биринчи ўринни эгаллагани болаларнинг бу спорт турига ихлосини янада оширди. Отажон улар изидан бориб, сўнгги мусобақалар кейин сариқ белбоғ соҳиби бўлди. Спорт пиллапоясидан дастлабки кўтарилиш уни яна юқори марралар сари ундаши табиий.\nМАШҲУРБЕК ОСИЁ ЧЕМПИОНАТИГА БОРАДИ


“Жонларингизнинг Чўпону Посбони” Аллоҳга қайтинглар (1 Бутрус 2:25)\n«Жонларингизнинг чўпону посбонига қайтинглар»\nРисолада санаб ўтилган қийинчиликлардан бирига ёки бир нечтасига сиз ҳам дуч келганмисиз? Мабодо шундай бўлса, билингки, Худонинг кўпгина садоқатли хизматчилари, хоҳ қадимда, хоҳ бугунги кунда бўлсин, шунга ўхшаш қийинчиликларни бошдан кечиришган. Улар Яҳованинг мадади билан бу каби қийинчиликларни енгишган экан, демак сиз ҳам бунинг уддасидан чиқа оласиз.\nЯҳовага қайтсангиз, У сизга ёрдам беради\nЯҲОВАГА қайтсангиз, У сизга ёрдам беришига амин бўлинг. Сабаби, Худо тушкунликни енгишингизга, хафагарчиликдан халос бўлишингизга ҳамда тоза виждон бахш этадиган қалб ва онгдаги тинчликка эришишингизга кўмаклашади. Шунда, имондошлар билан елкама-елка Яҳовага хизмат қилиш истагингиз уйғонади. Сизнинг вазиятингиз биринчи асрдаги айрим масиҳийларнинг вазиятига ўхшаш. Ҳаворий Павлус уларга қуйидагини ёзган: «Сизлар адашган қўйлар каби эдингиз, энди эса жонларингизнинг чўпону посбонига қайтиб келдингизлар» (1 Бутрус 2:25).\nЯҳовага қайтиш учун қилган ҳаракатларингиз, энг арзигулик ишдир! Негаки, бу билан Унинг қалбини қувонтирган бўласиз (Ҳикматлар 27:11). Ахир Яҳованинг ҳис-туйғулари бор ва бизнинг хатти-ҳаракатларимизга У бепарво эмас. Бошқа тарафдан эса, Яҳова ҳеч кимни Уни севишга ва Унга хизмат қилишга мажбурламайди (Қонунлар 30:19, 20). Бир илоҳиётшунос буни шундай тасвирлаган: «Инсоннинг қалб эшигини ташқаридан очиш имконсиз, чунки у томондан дастаси йўқ. Эшикни фақат ичкаридан очиш мумкин». Севгига тўла қалб билан Яҳовага хизмат қилишни танласак, қалб эшигимизни очган бўламиз. Шунда биз Яҳовага энг аъло туҳфани, яъни садоқатимизни берамиз ва бу билан Унга улкан қувонч келтирамиз. Дарҳақиқат, Яҳовага хизмат қилиб, Уни мамнун этишдек бахтга нима ҳам бас кела оларди?! (Ҳаворийлар 20:35; Ваҳий 4:11).\nБоз устига, илоҳий хизматингизни тиклаганингиз сайин, маънавий эҳтиёжларингизни қондира оласиз (Матто 5:3). Масалан, баъзи одамларда: «Нега дунёга келганмиз?» — деган савол туғилади. Улар ҳаёт мазмуни тўғрисидаги саволларга жавоб топишга ташналар. Зеро Яҳова инсониятни мана шундай эҳтиёж билан яратган. Ҳа, Унга хизмат қилсаккина, қониқарли ҳаёт кечира оламиз. Севги ила Яҳовага топинаётганимизни фаҳмлаш, бизга чексиз хурсандчилик келтиради, шундай эмасми?! (Забур 62:2–6).\nИлтимос, Яҳова Унга қайтиб келишингизни истаётганини унутманг. Ҳали ҳам бунда шубҳаланяпсизми? Бўлмаса булар ҳақда ўйлаб кўринг: бу рисола кўп ибодатлар билан пухта тайёрланган. Кейин оқсоқол ёки бошқа бир имондош диққатингизни бу рисолага қаратгандир. Ва ниҳоят уни ўқишингизга ва муайян ҳаракатлар қилишингизга ундов пайдо бўлгандир. Буларнинг барчаси Яҳова сизни унутмаганини, аксинча, меҳр ила қайтишга ундаётганини тасдиқлайди (Юҳанно 6:44).\nЯҳова адашган хизматчиларини ҳеч қачон эсидан чиқармаслигини билиш, тасалли бахш этади. Донна буни ўзида ҳис этган. У шундай деб бўлишяпти: «Яҳовадан аста-секин узоқлашаётган эдим, аммо Забур 138:23, 24 даги сўзлар такрор-батакрор хаёлимда айланарди. У ерда: “Текшириб кўр мени, эй Эгам, юрагимни бил, синаб кўр мени, ташвишларимни бил. Билгин-чи, менинг бирон қабиҳлигим бормикан? Мени абадий йўлдан етаклаб боргин”,— деб айтилган. Мен бу дунёга тегишли эмаслигимни, яъни ҳеч қачон унда ўз ўрнимни тополмаслигимни билардим. Шуни аниқ тушундимки, менинг жойим Яҳованинг ташкилотида экан. Яҳова мени асло ташлаб кетмаганини англай бошладим. Мен Унга қайтиш йўлини топишим керак эди, холос. Ва буни қила олганимдан беҳад бахтиёрман!»\n«Яҳова мени асло ташлаб кетмаганини англай бошладим. Мен Унга қайтиш йўлини топишим керак эди, холос»\nСамимий илтижо қиламизки, «Эгамиз туфайли топган севинчингиз» қайтадан қалбингиздан жой олсин (Нахимиё 8:10). Яҳовага қайтганингиздан ҳеч ҳам афсусланмайсиз.\nЯҳовага қайтиш борасидаги саволларга жавоблар\nНИМАДАН БОШЛАСАМ БЎЛАДИ?\nКасал бўлган киши аста-секин оёққа туради. Шу сингари, масиҳий сифати қайта тикланишингиз учун ҳар куни оз-оздан маънан озиқланиб туришингиз лозим. Ҳаммасини бирданига қилишим керак, деб ўйламанг. Балки, Муқаддас Китобни ўқишга ёки тинглашга, адабиётларимизни тадқиқ қилишга ҳамда jw.org веб-сайтидаги маълумотлар билан танишишга бир неча дақиқа вақт ажратарсиз. Шунингдек, жамоат учрашувларига қанча эрта қатнашни бошласангиз, шунча яхши бўлади. Энг асосийси эса, Отажонимиз Яҳовага ибодат қилиб, мадад сўранг. «Бутун ғам-ташвишларингизни Унга ташланглар, чунки У сизларга ғамхўрлик қилади» (1 Бутрус 5:7).\n«Фаолиятсиз бўлиб қолганимдан кейин, ҳатто ибодат қилишга уялардим. Жасорат топиб ибодат қилганимда, бир оқсоқол мен билан учрашиб, Яҳова мени ташлаб кетмаганини тушуниб етишимга ёрдам берди. У менга ҳар куни Муқаддас Китобни ўқишдан бошлашни тавсия қилди. Маслаҳатга қулоқ солганимда, йиғилишга боришга яна куч топдим. Вақт ўтиб, ваъзгўйликда иштирок этишни бошладим. Яҳова мени асло унутмаганига жуда бахтлиман» (Эва).\nЖАМОАТ МЕНИ ҚАНДАЙ ҚАБУЛ ҚИЛАДИ?\nЖамоат аъзолари сизни қувонч ила кутиб олишига амин бўлинг. Улар сизни танқид ёки ҳукм қилишмайди, аксинча, ўз севгиларига ишонтириб, қўлларидан келганча сизга далда беришади (Ибронийларга 10:24, 25).\n«Йиғилиш Залига бориш мен учун жуда қийин бўлган. Дўстларим мени қандай кутиб олар экан, деб хавотирланардим. Жамоатимизда 30 йилдан буён хизмат қилаётган ёши улуғ бир опамиз менга: “Уйингга хуш келибсан, ўғлим!” — деб айтди. Бу сўзлар қалбимга илиқлик бахш этди. Ҳа, мен ўзимни уйимда бўлгандек ҳис қилдим» (Хавьер).\n«Йиғилиш Залига кирганимда ҳеч ким мени сезмасин деб орқа қатордаги ўриндиққа ўтирдим. Аммо жамоатдагиларнинг аксарияти мени болаликдан яхши билишарди. Улар мени қаттиқ қучоқлаб қарши олишди. Бу менга шунчалик чуқур таъсир қилдики, мен чексиз хотиржамлик ҳис этдим. Мен худди ўз уйимга қайтгандай бўлдим» (Марко).\nОҚСОҚОЛЛАР МЕНГА ҚАНДАЙ ЁРДАМ БЕРИШАДИ?\nОқсоқоллар сизга дўстона муносабатда бўлишади. Улар «илк муҳаббатингиз» аланга олишига интилаётганингиз учун сизни мақташади (Ваҳий 2:4). Улар раҳм-шафқатни намоён этиб, «мулойимлик» билан хатоларингизни тузатишга кўмаклашишади (Галатияликларга 6:1; Ҳикматлар 28:13). Оқсоқоллар бирон-бир имондошдан сиз билан «Яҳова Таолога яқинлашинг» (рус) ёки «Ўзингизни Худонинг меҳр-муҳаббати соясида сақланглар» каби адабиётлардан фойдаланиб, тадқиқ ўтказишини илтимос қилишлари мумкин. Оқсоқоллар турли соҳада тасалли беришга ва қўллаб-қувватлашга тайёр эканига шубҳаланманг (Ишаё 32:1, 2).\n«Мен саккиз йил фаолиятсиз бўлганман. Лекин шунча вақт давомида оқсоқоллар мени йўқлаб туришарди. Кунларнинг бирида, битта оқсоқол менга бирга тушган суратларимизни кўрсатди. Улар менга ширин хотираларни эслатгани туфайли, Яҳовага хизмат қилишдан олган қувончимни қўмсадим» (Виктор).\n«Аллоҳ сизни кучли қилиб қўяди»\n«Худованд Яҳовани тараннум этинг» номли рисоламизда бир қанча ажойиб қўшиқлар бор. Бу қўшиқлар сизга маънан тетиклик бахш этиб, далда ва тасалли олишингизга ёрдам беради. Мисол учун, ушбу рисоланинг 60- рақам остидаги қўшиғига эътибор қаратайлик. Бу қўшиқ 1 Бутрус 5:10 га асосланган бўлиб, «Аллоҳ сизни кучли қилиб қўяди» деб номланади.\nАллоҳ сизни нурга Ўзи жалб қилганди,\nҲақиқатни сизга очиб берди.\nЧунки сизда кўрди билимга чанқоқлик,\nТўғри ишлар қилишга мойиллик.\nҲаётни бағишлаб сиз ўшанда,\nУндан ёрдам олгансиз ҳар дамда.\nТангримиз сиз учун берди Ўз Ўғлини,\nДемак, Худо қадрлайди сизни.\nАзиз Зотни туҳфа этди одамзодга,\nШаксиз, куч ҳам бахш этади сизга.\nҒамхўрдир, У ташлаб ҳеч кетмайди.\nИмон, севгингизни унутмайди!\nАллоҳ ҳаммамизни деб, берди Ўз Ўғлини.\nУнга тегишлимиз, Ўзи куч беради.\nАллоҳ — ғамхўр Чўпондир, меҳрибон, раҳмдил.\nҲа, биз Уникимиз, Ўзи куч беради.\n«Худованд Яҳовани тараннум этинг» номли рисоладаги бу ва бошқа қўшиқларнинг мусиқа ҳамда турли тилдаги вокал ижросини тинглаш учун АДАБИЁТЛАР > МУСИҚА сарлавҳаси остига қаранг.\nУлар мусиқа яратиш учун йиғилдилар


2020 йил қовунлари: Энг арзон, энг ёввойи, энг сердаромад қовунлар - Zamin.uz\n2020 йил қовунлари: Энг арзон, энг ёввойи, энг сердаромад қовунлар\nКарантинда уйининг бўйи ва энини сантиметрлаб ўлчаб толмаганлар, болаларнинг шовқинидан қулоғи батанг бўлмаганлар, давраларда «дўст бўлсанг нарида тур»ни хиргойи қилганлар жойлашиб ўтириб олинг. Албатта, ижтимоий масофани сақлаган ҳолда. Биз 2020 йил қовунларини «Дарё» растасига бир-бир теришни бошлаймиз. Ёзиш биздан, ўқиш сиздан, эслаш ҳам сиздан, кайфиятни кўтариш ҳам сиздан. Борингки, оғиздаги маскани қийшайтирмасдан кулиш ҳам сиздан.\nДарҳақиқат, бу жуда арзон қовун, нархи бор-йўғи 5 600 сўм. «Kun.uz» сайтига интервью бераётган Иқтисодий тадқиқотлар ва ислоҳотлар маркази директори Обид Ҳакимов бир оғиз сўзи қанотли иборага айланиб учиб кетишини, жавоб видеолари ва карикатуралар ишланишини хаёлига ҳам келтирмаган эди. Даставвал «...киши бошига 3,2 АҚШ доллари, яъни 5 600 сўм тўғри келиб, Ўзбекистонда шунча маблағ ишлаб топган одам камбағал эмас», деб айтган Обид Ҳакимов кейинроқ 3,2 АҚШ доллари қандай қилиб 5 600 сўмга айлантирилганига шарҳ берди.\nАммо бунгача «5 600 сўмлик» бутун узнетни айланиб чиққанди. Видеоблогерлар супермаркетга кириб, 5 600 сўмлик харидлар қила бошлади. «Ойига 2,5 миллион сўмга Тошкентда бир оила яшай олади деган бирад инсофли экан», дейди юзерлардан бири. Ҳа, агар 5 600 сўм ишлаб топган камбағал ҳисобланмаса, ҳаммамиз миллионер эканмиз, деб хулоса қилди аксарият одамлар. Қуйида эса Олий Мажлис биноси манзарасида Обид Ҳакимовнинг сурати туширилган 5 600 сўмлик купюрани кўриб турибсиз.\nЭнг нозик қовун\nҚовуншунос бўптуриб биринчи марта иккиланиб қолдик. Ёзайликми, ёзмайликми? Чунки аёл киши барибир истисно-да, сизга айтсам. Аммо кўча-кўйда бугун гендер тенглик масаласи кўтариляпти. Қолаверса, аёл ҳокимларимиз бор, кимдан камимиз бор. Модомики, эркак билан аёл тенг экан, нега энди аёл кишини қаламга олмаслигимиз керак? Ахир, менинг қовунимни назарига илмабди, деб кўнгли оғримайдими аёлларимизни.\n«...Ниме сотмадинг шу кунгажовр.. ўзингдан кетган мараз, соя сотмаган иплос, пахта қимейсан иплос... Қаадан оласиз, мени қизихтирмейди... Уч гехтарга бир тонна тўрюз килодан ҳисоблагансиз... оппўйинг», дея фермерларни тоза анжанчасига тузлайди Бўстон тумани ҳокими. Ҳоким опани фермерларнинг соя режасини бажариши ташвишлантиряпти. Чунки бу уруғни роса қиммат нархда вилоят ҳокими билан президент Самарадан келтирган экан. Бепарво фермерлар бўлса, экилган сояни ғўзапояга қўшиб «карчувалка» қилиб юборибди. Шунга ҳоким опа жаҳл отига минган.\nАслида аёл ҳокимлар юмшоқроқ қизишишини эътиборга олсак, бу ютуқ, ҳатто йил ютуғи дейиш мумкин. Қаранг, сўнгги пайтда бақир-чақирнинг исини чиқармай қўйди ҳокимларимиз. Эркакларнинг сўкинишидан асрасин.\nАйтганча, андижонлик ҳоким опа «Дарё» мухбири билан суҳбатда узр-маъзурини билдирди.\nЭнг ёввойи қовун\nБир йил олдин «қайси мансабдор энг кўп «аудиозапис» чиқаради?» деб сўралса, «Фарғонаники» деб иккиланмай айтишарди. Аммо Шуҳрат Ғаниев Бош вазирга ўринбосар бўлгач, овози ҳам чиқмай қолди. «Студия»ни юргизиш эса андижонлик адашига қолди. Бугун Шуҳратбек Абдураҳмонов «запис» чиқариш бўйича етакчи, деб бемалол айта оламиз.\nПандемияда ўнлаб одамни тўплаб туғилган кун ўтказадиган, қитиғига тегувчи «қичиқ» саволлар берадиган журналистни қўйворадиган, президент вакилига сассиқ гапирувчи аёлларни эсини киритиш учун қамаб қўядиган, фермерларни эса «шакал» дейдиган ҳокимбуванинг исмини сиз ҳам эшитгансиз, биласиз. Шунча қовунларга қарамасдан, бирор-бир жазосиз ва танбеҳсиз ишлаб келаётганига яна бир бор тан берса арзийди. Байроқ Андижонда.\nАммо вазиятдан чиқиш борасида ҳам ҳокимлик «адвокат»ларига қойил қолса арзийди. Audiо эски бўлган – вассалом. «Шакал»лар ҳайратда.\n404-қовун ёки энг сирли қовун\nФақат кастрюл, чойнак сирли бўлмайди, баъзида қовун ҳам сирли бўлади. Фақат уни туширган инсон на ҳоким, на вазир, на раис, на етакчи, борингки, умуман одатий мансабдор эмас. Бор-йўғи камтаргина блогер. Аммо ёзмасак бўлмади. @kometauz блогида шу йилнинг июль ойида антиқа бир пост ёзилди.\n404 – цензура ҳам қовун туширди...\n404 – цензура 404 – цензура 404 – цензура 404 – цензура 404 – цензура 404 – цензура келтиришибди:\n404 – цензура 404 – цензура 404 – цензура 404 – цензура 404 – цензура 404 – Т цензура 404 – цензура 404 – цензура 404 – цензура 404 – цензура...\nБлогпостнинг давомида эса абитуриентлар сони билан ОТМлар квоталари сони ҳисобланди. Уларнинг орасидаги олти баравар фарқ ҳисоблаб чиқиб, ОТМга топширган абитуриентларнинг олтитадан бештаси киролмаслиги муқаррарлиги астойдил исботланди. Нега бунча зўр беради бу блогер, нимани исботламоқчи? Буни аниқлайлик десак, блогпостнинг салкам ярми қадрдон «Цензура – 404» жумласига тўлди.\nҲурматли ўқувчи, биз сизнинг заковатингизга ишонамиз. Келаси йилгача бу жумбоқни ечиш сизга.\nЭнг сердаромад қовун ва пичоқ\nВолонтёр ким? У бепул ишлайдиган кўнгилли хизматчими ёки ишига ҳақ оладими? Навбатдаги воқеа шу ҳақда.\nТошкент шаҳар ҳокими Жаҳонгир Ортиқхўжаев ёшлар билан учрашувда бу мавзуга тўхталиб «...Волонтёрлик касбми, ҳақиқатан ёрдам беришми ёки бундан даромад олишми? Фарқига етолмаяпман. Тушунтира олдимми? Мисол учун, COVID марказида волонтёрлар ишлади, волонтёрмиз деб келди. Лекин саккиз миллиондан пул олди. Тушунтира олдимми? Барака топсин, раҳмат. Ишлаганларга менинг эътирозим йўқ. Лекин волонтёр бўлса, нега ҳақ сўраяпти? Волонтёр тушунчаси нима дегани? Кўнгилли ишчи дегани. Лекин мен биронта волонтёр уйда ётган қариянинг оёғига тоғорача тутиб совунлаб ювиб қўйганини кўрмадим. Сочини тараб қўяй, сочини ювиб қўяй, дейиш мумкин, уйида ётган аёллар бор. Ҳеч шуни кўрганим йўқ...», деди.\nҲокимнинг «бир ўрганиб чиқамиз» дегани узнетда кучли резонанс бериб «аралашмагани волонтёрлик қолган эди», мазмунидаги норозилик келтириб чиқарди. Хусусан, пандемиянинг авж палласида ҳаётини хавфга қўйиб ишлаган кўнгиллилар Ортиқхўжаевнинг шубҳаларини ноўрин ҳисоблашини яшириб ўтирмади. Асли тадбиркор ҳоким волонтёрликни ҳам даромад манбайи сифатида кўрган бўлса, эҳтимол.\nМиллий масс-медиани қўллаб-қувватлаш ва ривожлантириш жамоат фонди васийлик кенгаши раиси Комил Алламжонов волонтёрларни ҳимоя қилиб, «пичоқни аввал ўзингга ур, оғримаса бировга!» деб ёзиб #LyubayaBiznesXorosha, #MikrofonBerilmasinShuOdamga хештегларини қўшиб қўйди.\nЭнг ажиотажли қовун\nСинфдага энг аълочи ўқувчидан антиқа гап чиқиб қолишини ҳеч ким кутмаганидек, энг намунали ҳокимлардан саналган Самарқанд вилояти ҳокими Эркинжон Турдимов оқсочларни тилга олиб узнетни тўлқинлантиришини ҳеч ким кутмаган эди. Маълум бўлишича, Турдимов қувлик қилиб атайлаб «оқсоч» сўзини қўллаган экан.\nОктябрь ойида Эркинжон Турдимов Президент раҳбарлигида ўтказилган видеоселектор йиғилишида оқсоч аёлларга талаб ортиб бораётгани сабаб аёлларни бу касбга тайёрлаш тизимини шакллантириш таклифини берди. Аммо хабарда урғу берилган «оқсоч» сўзи оммани жунбушга келтирди, буни ўзбек аёлларини ерга уриш деб талқин қилганлар бўлди. Ўнлаб эътирозли изоҳлар ёзилди. Аммо кўп ўтмай Турдимов ўзига хос айёрона табассум билан «мен энага, гувернер ё уй хизматчиси дейишим мумкин эди, аммо уларни айтганимда бунчалик ажиотаж бўлмасди», дея шов-шувли гапига изоҳ берди. Оббо, Эркинжон Турдимов-эй. Одамларни қандай қўзғашни биласиз.\nМана, ҳурматли ўқувчи тўплаганимизни сизга ҳавола этдик. Эътибор бердингизми, бу йилги қовунлар ўтган йилгидан камҳосилроқ. Бунга карантин сабаб бўлиши мумкин, сояда қолган қовун кўзга ташланмайди. Аммо... эътибор бердингизми – қовун тушириб кўзга ташланадиган сиёсатчини бу йил деярли учратмадик. Эҳ, ўтган йили жуда болалаган эди бунақалар.\nКатта бир партия раҳбари бирор иши билан эмас, «кўп гўшт еяпмиз» деган бир оғиз гапи билан эл оғзига тушган бўлса, экопартия фаоли Тошкентга талон билан келишни таклиф қилиб экоқовун туширганди. Иқтисодиёт вазири «...биздан ҳам инфляцияси юқори давлатлар бор, масалан Венесуэла», дея кулгига қолган бўлса, яна бир партия етакчиси «2,5 миллион сўм ойлик Тошкентда беш кишини боқишга етади», деб донг таратган эди. Афтидан, улар бу йил миқ этишмади, миқ этишсаям, ўйлаб миқ этишди. Бу ҳам ривожланиш сизга айтсам. Ютуқларимиз давомли бўлсин. 2021 йил-ютуқларга бой келсин. “Замин” янгиликларини “Инстаграм”да кузатиб боринг\nЯнгиликлар » Жамият » 2020 йил қовунлари: Энг арзон, энг ёввойи, энг сердаромад қовунлар


«У парта тагига тиббий ниқобини қўйган». ДТМ назоратчининг ҳаракатига изоҳ берди — видео - UzNews.uz\nДТМ тест имтиҳонлари бўлиб ўтадиган майдондаги парталардан бирининг тагига назоратчининг энгашиб нимадир қўйгани акс этган видеога изоҳ берди.\nИжтимоий тармоқларда гуруҳ назоратчиси парта тагига нимадир қўйиб кетгани акс этган видео тарқалди ва бу фойдаланувчилар томонидан кенг муҳокама қилинмоқда. ДТМ ушбу видеога ўз муносабатини билдирди.\nУнга кўра, назоратчининг ҳаракатларида ҳеч қандай қоидабузарлик ҳолати мавжуд эмас.\n«Мазкур ҳолатни бошқа камерадан олинган видеосини кўриб, бунга ўзингизга баҳо беришингиз мумкин. Гуруҳ назоратчиси парта тагига телефон ёки шу каби бирор қурилма эмас, балки тиббий ниқобни қўйган холос», дейилади ДТМ изоҳида.


Спорт ва реклама ҳамкорлиги. Юлдузлар рекламадан қанча даромад олишади? — Forbes Uzbekistan\nСпорт ва реклама ҳамкорлиги. Юлдузлар рекламадан қанча даромад олишади?\nСўнгги йилларда спорт юлдузларининг асосий даромад манбаи реклама шартномалари бўлиб келаяпти\nФОТО: Marcos Mesa Sam Wordley / Shutterstock\nАксарият спорт юлдузларига йирик миқдордаги пул маблағларини ишлаб топиш учун тўп тепиш, узоқ масофаларга югуриш ёки рақиблар билан кураш тушишга ҳожат йўқ. Сўнгги йилларда реклама шартномалари уларнинг асосий даромад манбаи бўлиб келаяпти.\nСоатига миллион доллар! Жаҳон спортидаги рекорд шартнома муаллифи ким?\nПандемия сабаб спортчиларнинг даромадлари тушиб кетгани билан ўтган ҳафтада... →\nСпорт ва реклама олами ўзаро ҳамкорлигининг бошланиш тарихи узоқ 1920 йилларга бориб тақалади. Америкалик таниқли бейсболчи Рут Бэйб бу борадаги дастлабки «кашфётчи»лардан бири ҳисобланади. У либосларни ишлаб чиқаришни бошлаган ва ўз компаниясининг тимсолига айланиб, бу борада ўзига хос янгилик яратган.\nСпортчилар учун узоқ вақт мобайнида реклама шартномаларидан ишлаб топилган маблағ асосий маошларига қўшимча даромад манбаи бўлиб келган. Аммо 1984 йилда Майкл Жордан бу фикрни тўлиқ ўзгартиришга муваффақ бўлди. Афсонавий баскетболчи Nike компанияси билан беш йиллик реклама шартномасини имзолади ва бунинг эвазига $7 млнга эга бўлди. Шу тариқа Жордан ўша пайтдан бошлаб спорт юлдузлари ва таниқли брендлар ўртасидаги «олтин келишув»ларга айланадиган бу ишнинг ўзига хос боғловчиси вазифасини бажариб берди. Кейинги ўн йилликларда рақамларидаги ноллар сони бизни лол қолдирган йирик шартномалар гувоҳига айландик. Спортчиларнинг асосий даромад манбаи ишонч билан реклама соҳаси томонга бурилди.\nТеннисчи Рожер Федерер жаҳон спорти тарихидаги энг йирик реклама шартномаларидан бирининг соҳиби ҳисобланади. «Улкан тож» туркумидаги мусобақаларнинг 20 карра соҳиби 2018 йилда Япониянинг нуфузли Uniqlo бренди билан реклама шартномасини имзолади. Ўша йилги Уимблдон турнирида Федерер Uniqlo либосларида кортга тушган. Рожер бугунги кунгача япон компаниясининг тимсоли бўлиб келаяпти. Ўн йилга мўлжалланган шартнома бўйича Федерер йилига $30 млн ва умумий ҳисобда $300 млнга эга бўлади. Жаҳон тенниси юлдузи бунгача Nike компанияси билан ҳамкорлик қилиб келган.\nМиллий Баскетбол Ассоциациясининг энг ёрқин юлдузлардан бири Стефен Карри Forbes рейтингига кўра энг юқори иш ҳақи оладиган спортчилар орасида 9-ўринни эгаллаган. «Голден Стэйт» клуби етакчиси шартнома бўйича $34,9 млн йиллик маошга эга. Унинг реклама фаолиятидан оладиган даромади эса $42 млнга тенг эди. Карри Under Armour компанияси билан келишув бўйича $20 млнни қўлга киритади. Бу спорт ва модалар олами тарихидаги энг йирик гонорарлардан бири бўлиб қолган.\nБекхэм бизнеснинг янги йўналишини очди – у энди киберспорт клуби эгаси\nЯна бир машҳур баскетболчи Леброн Жеймс фаолияти давомида $272 млн маошга эга бўлган. Журналнинг 2018 йилги энг сердаромад спортчилар рейтингида 8-поғонани банд этган. Унинг йиллик даромади $89 млнни ташкил этган, бу сумманинг $53 млнни реклама шартномалари олиб келади. Леброн даромадининг асосий қисмини Nike билан имзолаган келишуви ташкил қилади. Жеймс МБА оламига дастлабки қадамларини қўйган йиллардаёқ миллионерга айланган, у билан Adidas, Reebok, Nike каби бирйўла уч нуфузли брендлар реклама шартномаларини имзолаш орзусида бўлишган. Ёш юлдуз охир-оқибат Nikeни танлаган. Маълумотларга кўра, компания Леброн билан умрбод шартнома имзолаган ва келишув якунига келиб, баскетболчининг умумий гонорари $1 млрдга етиши мумкин!\nРоналдунинг навбатдаги натижаси. У энди миллиардерлар қаторида\nКриштиану Роналду ҳам дунё миллиардерлари қаторига қўшилди →\nКриштиану Роналду ҳам жаҳоннинг энг сердаромад спортчиларидан бири эканлиги сир эмас. Сўнгги рейтингда учинчи ўринни эгаллаган машҳур футболчи дунёнинг энг сара брендлари орасида доимо «талаш» бўлиб келган. Португалиялик юлдуз ҳам Nike билан умрбод шартномага келишган. Бунинг эвазига компания Роналдуга йилига $17,8 млн тўлайди. Айнан Nike билан келишув, қолаверса EA Sports, Herbalife, American Tourister каби бошқа бир қатор реклама шартномалари унинг энг бадавлат футболчига айланишини таъминлайди.\nАмерикалик гольфчи Тайгер Вудс 2009 йилда ўз рафиқасига хиёнат қилганлиги билан боғлиқ машмашага қадар жаҳон спортида $1 млрд ишлаб топган дастлабки спортчи бўлиш учун ишонч билан қадам ташлаб бораётганди. Ўша пайтда Nike билан шартномаси энг йирик спорт келишуви сифатида эътироф этилган, беш йиллик шартнома бўйича унинг ҳисоб рақамига йилига $40 млн келиб тушарди. Тайгернинг ўзи реклама берувчилар учун энг талабгор спортчилардан бири ҳисобланарди. Гарчи жанжал туфайли гольфчи бир неча шартномаларидан маҳрум этилган бўлсада, Nike ва EA Sports ундан юз ўгиришмади. Вудснинг молиявий ҳолати эса йилдан йилга ошиб борди. Натижада 2018 йилга келиб бу рақам $1,5 млрдга етди! Бу сумманинг бор-йўғи 10%ни бевосита спорт орқали ишлаб олган даромади ташкил этган бўлса, қолган қисмини унга реклама фаолияти олиб келди.\nАргентиналик футбол юлдузи Лионель Месси яна бир умрбод реклама шартномаси соҳиби саналади. «Барселона» форварди Adidas компанияси билан 2006 йилдан буён ҳамкорлик қилиб келади. 2017 йилда мазкур шартнома узайтирилди. Аввалги келишув бўйича Adidas футболчига йилига $19 млн тўларди. Янги шартнома бўйича эса бу сумма яна ошган. Барча даврларнинг энг яхши футболчиларидан бири билан шартнома имзолаш орзусида бўлган компаниялар навбатда туришади. Унинг реклама фаолиятидан ишлаб топган сўнгги йиллик даромади $27 млнга тенг бўлган.\nФИФА футболчилар маошларини чеклаш тарафдори\nБойлар ҳам шуғулланишади. Миллиардерлар қандай спорт турларини танлашади\nKPMG: Европанинг етакчи беш лигалари клубларининг молиявий йўқотишлари €4 млрддан ошди\nСулейман Керимов — россиялик миллиардерлар етакчиси\nБутунжаҳон компьютер бозори биринчи кварталдаги пасайишдан тикланди\nОлимпиада қолдирилди. Унинг иқтисодий оқибатлари қандай бўлади?\nРоналду ва Месси ортда қолдирилди, Федерер - янги етакчи!


Миллий матбуот марказида Ташқи ишлар вазирлиги, Ички ишлар вазирлиги ҳамда Давлат персоналлаштириш маркази вакиллари иштирокида бўлиб ўтган брифингда мурожаатлар ижроси бўйича амалга оширилаётган ишлар ҳақида ахборот берилди.\nТаъкидланганидек, Президентимиз фармойиши билан доимий фаолият юритувчи Идоралараро ишчи гуруҳ тузилди. Унинг таркибига Ташқи ишлар, Ички ишлар, Бандлик ва меҳнат муносабатлари вазирликлари, Миллий хавфсизлик хизмати, Вазирлар Маҳкамаси ҳузуридаги Давлат персоналлаштириш маркази, Аҳоли ташқи меҳнат миграцияси агентлиги ҳамда Давлат божхона қўмитаси вакиллари киритилди.\nУшбу тузилма консуллик-ҳуқуқий масалалари бўйича мурожаатларни ҳар томонлама ўрганиш, фуқароларнинг бузилган ҳуқуқ ва қонуний манфаатларини тиклаш ҳамда муҳофаза этиш бўйича холис ва ўз вақтида қарор қабул қилишга доир ишларни мувофиқлаштириб боради.\nТашқи ишлар вазири ўринбосари А. Ходжаевнинг билдиришича, янги таҳрирдаги Консуллик устави лойиҳаси Ҳукуматга кўриб чиқиш учун киритилган. Мазкур ҳужжат чет элда қийин аҳволга тушиб қолган Ўзбекистон фуқароларига мамлакатимизнинг дипломатик ваколатхоналари томонидан молиявий-моддий ёрдам кўрсатиш, консуллик мансабдор шахсларининг фуқаролар мурожаатларини тегишли тартибда ўз вақтида кўриб чиқиши борасида масъулиятини ошириш мақсадини кўзлайди. Ташқи ишлар вазирлиги томонидан консуллик муассасаларини кенгайтириш, жумладан, Санкт-Петербург шаҳридаги Бош консулхона фаолиятини ташкил этиш масаласи ҳал қилинаяпти. Ўзбекистоннинг Екатеринбург, Владивосток ҳамда Қозонда яна учта консуллик муассасасини очишга Россия томонидан расмий розилик олинди. Мамлакатимизнинг Остонадаги элчихонаси биноси қурилиши бошланди.\nИчки ишлар вазирлигининг тасдиқланган иш режасида Ўзбекистон Республикаси фуқаролиги билан боғлиқ масалаларни кўриб чиқиш тартиби тўғрисидаги низомга ўзгартириш киритиш белгиланган. 2016 йилнинг декабрь ойидан ҳозирги кунгача Ўзбекистон фуқаролигига қабул қилиш бўйича 835 нафар шахснинг аризаси қаноатлантирилди.\nБрифингда ахборот берилишича, Миграция ва фуқароликни расмийлаштириш бош бошқармасининг 200 дан ортиқ ҳудудий бўлинмалари, Ташқи ишлар вазирлигининг Консуллик бошқармаси, мамлакатимизнинг чет эллардаги 44 та ваколатхонасида янги намунадаги хорижга чиқиш учун биометрик паспортни расмийлаштириш ҳамда бериш юзасидан шарт-шароитлар яратилмоқда.\nМазкур рукндаги бошқа мақолалар: « Россия Федерацияси делегацияси ташрифи\tРоссия Федерацияси делегацияси Самарқандда »


"Вақф" фонди Қашқадарёдаги 43 та масжидга китобларни етказди\n7-8 октябрь кунлари «Масжид ва мадрасалар учун китоб акцияси» доирасида Қашқадарё вилоятининг Қарши, Нишон, Касби ва Миришкор туманларидаги 43 та масжидга жами ҳисобда 52 млн сўмлик 2021 та китоб етказиб берилди.\nМасжидларнинг ҳар бирига «Қуръони карим», шайх Муҳаммад Содиқ Муҳаммад Юсуф ҳазратларининг қаламларига мансуб, «Одоблар хазинаси» тўплами, «Руҳий тарбия» тўплами, «Ҳадис ва ҳаёт» китобидан 9 та жуз, «Муҳаммад соллаллоҳу алайҳи васалламга содиқ Муҳаммад содиқ», «Зикр аҳлидан сўранг» китобидан 7 та жуз, «Олтин силсила» 4, 6-жузи, «Ислом тарихи», «Мўминнинг қалқони», «Очиқ хат», китоблари, шу билан биргаликда масжид аҳли учун керакли деб ҳисобланган «Жавомеъул калим», « Фақиф имомлар ихтилофида ҳадиси шарифнинг ўрни», «Ўкинма», «Ислом ва олам», «Енгил амаллар», «Ҳанафий фиқҳидан савол-жавоблар», «Ғийбат ўзи нима?», «Исломда оила», «Сиз қандай яшамоқчисиз?», «Дока рўмол қачон қурийди», «Мен ҳам намоз ўқийман», «Муаллими соний», «Бир виждон уйғонур», каби китоблар Аллоҳ йўлида вақф мулки қилиб берилди.\nАкциянинг тўққизинчи босқичида маблағларини вақф қилган ёки акцияни улашиб бўлсада ёрдам берган барчага раҳмат деб қоламиз.\nЭслатиб ўтамиз, тўпланган маблағлар эвазига вилоятлардаги масжидларга китоблар олинади ва Аллоҳ йўлида вақф қилинади. Ҳозирги кунгача 306 та масжид уламолар томонидан ёзилган энг сара асарлар билан таъминланди.\nЎнинчи босқич (Бухоро) учун маблағ йиғиш бошланди. Сизни ҳам фаол бўлишга чақирамиз!\n742 марта ўқилди\nДругие материалы в этой категории: « Ўзбекистон Президенти ЮНЕСКО Бош директори билан учрашди\tМасжид биносига биринчи ғишт қўйилди »


Қизларни қадрланг! - 8 Февраля 2016 - www.SheJoT.CoM\nГлавная » 2016 » Февраль » 8 » Қизларни қадрланг!\nМурожаат эгаси турмушидан бахти кулмаган аёл. Хўш, уни нега эри уради? Газетамизда бу саволга кўп бора жавоб излаганмиз, қўлдан келганча вазиятни тўғирлаш йўлларини кўрсатганмиз. Аммо бу сафар танганинг иккинчи томонига ҳам эмас, аслига назар ташламоқчимиз. Нима учун айрим аёллар жамиятда, ҳаётда, оилада ўз ўрнини топиша олмайди? Бунга қизларни ҳаддан ортиқ эркалатиш билан бирга уларга нисбатан ҳаддан ортиқ қаттиққўллик қилиш ҳам сабабдир балки? Келинг, бугун шу мавзуни руҳшунос, «SUG`DIYONA» аёллар клуби мутахассиси Гўзал РЎЗМАТОВА билан муҳокама қиламиз.\nУ – уйингиз гули!\nҚиз болани бекорга гулга қиёслашмайди. Ўзи ҳам, кўнгли ҳам нозик дилбандингизга сиз ҳам нозик муносабатда бўлинг! Қуёшдек чарақланг, у меҳрингиздан бўй чўзади, чиройли гуллайди, кўрганларнинг ҳавасини келтиради. Иккинчи боққа кўчирганингизда ҳам меҳр заҳирангиз асосида яйраб-яшнаб кета олади!\n«Кун-кундан тўлишиб кетаяпсан! Бирор кийиминг ярашиб турмайди!», «Қўлингдан бир иш келмайди! Турмушга чиқсанг, қайнонангни ҳам куйдирасан!», «Фалончининг қизини қара, яхши жойга келин бўлган! Бу юришингда бахтинг очилмайди!» Афсуски, баъзи оналар қизларига шундай танбеҳ беришади. Оқибатда қиз бола ўзини хунук санайди, давралардан қочади, «Мени ҳеч ким яхши кўрмайди», деб ўзини ишонтиради ва энг, даҳшатлиси, ўзини ёмон кўриб бошлайди! Мана, танбеҳларнинг кутилмаган натижаси. Ахир, сиз болам яхши бўлсин деб, гапиргандингиз-ку! Нега у ўз устида ишлашга ҳаракат қилмади? Чунки сиз «ношудсан» дея ҳукм ўқиб бўлдингиз. Муҳими, эртага келинлик уйида қайнонасидан дакки эшитса, эри билан муаммо кузатилса, «Мен ношудман. Барибир, бу оилада яшаб кетолмайман», деб ажрашишга ўзини тайёрлайди.\nТарбияни ўзимиздан бошлайлик!\nАксар ҳолларда айрим оналар қизи нотўғри иш қилса, «Даданг билса, ўлдиради!», «Аканг эшитса, ёмон қилади!» дея қўрқитади. Биласизми, шу ўринда учта катта хато қиласиз. Биринчиси, қизингизга отаси, акасини қаҳрли қилиб кўрсатасиз, иккинчиси, уни қўрқитиб қўясиз. Учинчиси эса унинг ҳаётини билиб-билмай, қўрқув пойдевори устига қурасиз. Қизингиз ҳам сизга ўхшаб ҳамма нарсадан ёмонлик қидиради, ёмонлик кўради ва қўрқиб яшайди.\nҚизингизнинг бирор иши сизга ёқмадими ёки у хато қилдими, аввало, она бўлиб, ўзингиз тарбияси билан шуғулланинг. Шунда ишончингизни оқлаш учун ҳам кейинги гал ўйлаб иш қилади.\n«Қизим еб, қирга кетар», деманг!\nЯқинда жуда хунук ҳолатга гувоҳ бўлдим. Она совчилари қаторлашиб турган қизига қўпол сўзлар билан мурожаат қилаяпти. Ўғилларини эса «полвоним» дея алқаяпти. «Ўғилларингизни эркалаб чақирасиз-у, нега қизингизни доим турли қўпол сўзлар билан атайсиз?» деган саволимга «Ўғилларим эртага мени боқади, қизим эрга тегади-ю кетади!» дея жавоб берди. «Қиз қанотли қуш» деган нақл бор халқимизда. «Ўғлим, тойчоғим», деб ака-укасини кўкка кўтарсангиз-у, уни доим ҳақоратласангиз, қарғасангиз, яраланган қушга айланади-қолади. Хўш, энди кўкка парвоз қила оладими? Йўқ! Қизингиз ўз ҳаётидан тиниб-тинчиб кетиши учун кўнгли бутун бўлиши керак! Сиз эркаланг, мақтанг, «гулим», «оппоғим», деб суйинг. Шунда борган жойида ҳам қадр топади! Ахир унинг энг яқин инсонисиз! Ота-онаси унга салбий муносабатда бўлса, бошқалар нима ҳам қилсин?!\nАкаси синглисини бошига кўтарсин!\nЎсмирлик палласида йигитларнинг опа-сингилларига нисбатан эътибори жуда кучаяди. Ўзини оиласининг ҳимоячисидек ҳис қилади. Бу яхши, албатта. Аммо буни ижобий томонга йўналтира олишингиз керак. Айрим оилаларда йигитлар қизларга қўл кўтаришгача боради. Она эса ўғлининг важоҳатидан чўчиб, унга қўшилиб, қизини айблашга тушади. Йўқ, тўхтанг! Ўғлингизга «Болам, опанг, синглинг қиз бола. Қани, олдин ўзим бир гаплашиб олай-чи», денг. Ва қизингиз билан дилдан суҳбатлашинг. Музокарани қарғиш, нолиш, насиҳат билан бошламанг! «Сени эшитишга тайёрман. Ўзинг ақлли қизимсан-ку», денг. У эшитишаётганини, тушунишаётганини билгач, кўнглини очади. Ана шунда муаммони осон ҳал қиласиз. Ва жигарлар ўртасига совуқчилик тушишининг олдини оласиз.\nБахтининг калити сизнинг қўлингизда\nБир аёлни танийман, ажрашган. Авваллари акаси урар, отаси кўп ичгани сабаб уйида доим жанжал бўлар, она бор аламини болаларидан олар экан. Азобга айланган ҳаётдан чарчаган хотин эрининг калтакларига чидолмади. Ҳозир болаларини бир ўзи катта қилаяпти. Собиқ турмуш ўртоғи эса уйланди, иккинчи рафиқасини бошида кўтариб юради! Чунки у аёл ўзини ҳурмат қилади, унинг ҳимоячилари бор, қизлик оиласида қадр топган!\nЙиғлаб келса, кўксидан итарманг\nТурмушга узатган қизингиз уйингизга кўзда ёш билан келганида бағрингизга босиб олиб ўтиришингиз яхшимас, албатта. Аммо билиб-билмай унинг кўксидан итарманг! Эшитинг! Нима дарди бор? Қайнонаси билан келишмаяптими, йўл-йўриқ кўрсатинг. Хатосини тузатинг. Аммо эри ўласа қилиб дўппосласа ҳам, истаганча хўрласа ҳам, «Сабр қил, ўтиб кетади», дейишингиз ноўрин. Оддий мисол, тишимиз оғриса, стоматологга борамиз. Кариес тушган бўлса, даволатамиз. Қизингизнинг кўнгли оғриса, у қаерга борсин?! У учун энг яхши шифокор сизсиз-ку! «Тишингни даволата олмайман, чида», десангиз, кичкина қора нуқта катталашиб, йиринглаб, йиринг аввал тиш илдизига, кейин милкка, охири қонга ўтиб, катта дардга айланиши ҳеч гапмас!\nЯхши кўрасиз, фақат...\nҲеч бир ота-она жонидан яралган фарзандини ёмон кўрмайди. Фақат яхши кўришини ифодалай олмайдиганлар бор, холос. Ёки «Қиз болага эҳтиёт бўлиш керак», деб яхши ниятла уни ёмонликлардан ҳимояламоқчи бўлишади-ю, аммо билиб-билмай ҳаётини издан чиқаришади. Яъни ҳаддан зиёд қаттиққўлик қилиб, меҳр бера олишмайди. Оиласида меҳр кўрмаган қиз бу туйғуни кўчадан излайди. Кимдир яхши гапирса, унга ишонади, оқ-қорани ажрата олмайди. Адашади, хато қилади. Бахтини тополмайди, турмушга чиқса ҳам, таҳқирлар давом этади. Чунки шундай ҳаётни кўриб ўсган ва бунга кўниккан. Атрофдагиларнинг муҳаббатини қозонолмайди. Сабаби меҳр кўрмагани учун бировга меҳр ҳам беролмайди. Чўчиб, бошқалар тугул ўзига ҳам ишонмай яшайди. Эртага болаларига ҳам ота-онаси қилган муомалани такрорлайди. Натижада бу занжир уланиб, чигаллашиб кетаверади.\n«Қиз болани эркалатса, талтайиб кетади» дейишади. Сиз ортиқча эркалатманг. Кўнглига қулоқ тутинг. Бу у истаган қимматбаҳо либосни олиб бериш деганимас. Орзулари билан қизиқинг, токи келажагини тўғри режалаштирсин. Дўстлашинг, сиздан яширинча иш қилмайди шунда. Мақтанг, ўзини малика деб билсин ва бунга муносиб бўлсин! Меҳр беринг, бахтни туйсин! Унутманг, ўзини бахтли ҳис қилмаган одамни ҳеч ким бахтли қила олмайди. Сизнинг истагингиз эса болаларингизнинг бахтини, роҳатини кўриш-ку!\nКатегория: BAXS - TORTISHUV / FIKR MULOHAZA | Просмотров: 399 | Добавил: iphone | Рейтинг: 0.0/0